Nedostatak kiseonika (Asphyxia) kod riba - Bolja Zemlja\nNedostatak kiseonika (Asphyxia) kod riba\nAsfiksija ili ugušenje riba je dosta česta pojava i nastaje kao posledica manje količine kiseonika u vodi no što je za život neophodno. Poznato je da različite vrste riba imaju različite fiziološke potrebe za kiseonikom, tako da je za šarana, soma, karaša i deverike normalna koncentracija kiseonika u vodi 5 mg/l, dok je za pastrmke optimalna koncentracija viša od 7 mg/l.\nKoličina slobodnog kiseonika u vodenoj sredini može znatno da varira i leti i zimi, a zavisi od temperature vode, bakterijske i biljne flore, količine organskih materija, koncentracije mineralnih materija u vodi i sl. Pri višim temperaturama vode, količina kiseonika je srazmerno manja i na temperaturi vode od 30ºC smanjuje se na polovinu. Vrednosti su sledeće:\nna temperaturi od 0ºC iznosi 14, 45 mg/l\nna temperaturi od 5ºC iznosi 12,74mg/l\nna temperaturi od 10ºC iznosi 11,25 mg/l\nna temperaturi od 15ºC iznosi 10,7 mg/l\nna temperaturi od 20ºC iznosi 9,1 mg/l\nna temperaturi od 25ºC iznosi 8,27 mg/l\nna temperaturi od 30ºC iznosi 7,52 mg/l\nNavedenim vrednostima treba dodati i to da velika količina aerobnih bakterija u vodi troši više slobodnog kiseonika i da truljenje organskih materija vezuje slobodan kiseonik. Može se reći da je količina slobodnog kiseonika u vodi multifaktorijalno zavisna.\nU jezerima i otvorenim vodama nestašica kiseonika nastaje usled zagađenja otpadnim vodama bogatim organskim materijama, kao i otpacima iz kanalizacije, mlekara, pivara, šećerana, fabrika skroba, celuloze i sl. Otpadne vode sa ratarskih površina koje su đubrene mineralnim materijama mogu da utiču na smanjenje koncentracije slobodnog kiseonika u vodi, jer doprinose bujnom rastu algi i bilja, što takođe dovodi do stvaranja većih količina organskih materija i daljih posledica. Prekomerni razvoj bilja i algi u vodi ne samo da troši slobodan kiseonik, već i njihovo prisustvo na površini vode sprečava prodiranje svetlosti i fotosintezu u dubljim slojevima vode.\nIz istih razloga u ribnjacima i otvorenim vodama dolazi najčešće do uginuća usled asfiksije u jutarnjim satima, jer mrak preko noći smanjuje stvaranje kiseonika, zbog čega je u vodi najmanje kiseonika pred svitanje. Poznato je da su asfiksije česte pri visokim temperaturama, pretežno leti i u toku transporta većeg broja riba u manjim sudovima i bez provetravanja. I zimi može doći do masovnog uginuća riba ugušenjem, kada se usled formiranja ledene kore na površini utroši slobodan kiseonik u vodenoj sredini. U pastrmskim ribnjacima ugušenja su veoma retka, jer se obraća više pažnje na tehnologiju uzgoja nego u šaranskim ribnjacima. Mada, i ona se dešavaju usled smanjenja ili prekida dotoka vode, kao što je slučaj pri zapušivanju rešetaka lišćem ili drugom nečistoćom, zatim pri zagađenju ribnjaka izmetom riba, kao i pri prenaseljenosti ribnjaka nesrazmerno protočnosti vode.\nPri postepenom smanjenju koncentracije slobodnog kiseonika u ribnjacima sa različitim vrstama riba, prvo uginjavaju koje su osetljivije na njegov nedostatak (grgeč i mlađ bez obzira na vrstu ribe). Kod potpunog nedostatka kiseonika u vodi, nije pošteđena ni jedna vrsta ribe, niti i jedna starosna kategorija (pomor riba na Aleksandrovačkom jezeru kod Vranja u zimu 2013. godine zbog leda na površini).\nKao prvi znak nedostatka kiseonika u vodi javlja se svetlija boja riba. Ribe su uznemirene, skupljaju se na površini vode, a zimi oko otvora na ledenoj kori uz simptom ubrzanog disanja. Kod šarana je karakeristično „hvatanje“ vazduha ustima tzv. „pušenje“. Kod uginulih riba usta su otvorena, škržni poklopci uzdignuti, a škržni listići razmaknuti.\nZa dijagnozu je pored kliničke slike i postmortalnog nalaza, od presudnog značaja dokaz niskih koncentracija kiseonika u vodi. Kako njegova količina može brzo da varira (za nekoliko sati) potrebno je uzorke vode uzimati u momentu uginuća riba. Uzorke vode bi trebalo uzimati u flašicama sa brušenim čepom, a flašice treba dobro oprati u vodi iz koje će se uzeti uzorak i napuniti je do samog vrha zapušača, tako da u vodi nema vazduha.\nU sprečavanju asfiksije treba uzeti u obzir sve momente koji dovode do njene pojave i na vreme ih otkloniti. Ne dozvoliti prekomerni razvoj algi i bilja u vodi, kao i otklanjati organske materije i nečistoću. Pratiti koncentraciju slobodnog kiseonika u ribnjaku, naročito u jutarnjim satima i ukoliko postoji potreba dodati vodi 50 – 100 kg kreča što je dovoljno za nedelju dana. Prekomerni razvoj algi može da se spreči dodavanjem vodi CuSO4 (bakar sulfata), ali uz predostrožnost da se one u potpunosti ne unište. Za zimovnike birati one objekte koji nemaju mnogo mulja sa organskim materijama i u kojima se može uspostaviti protok vode. Zimi, ledenu koru na površini razbijati na što veći broj komada i načiniti otvore kroz koje će izlaziti štetni gasovi iz vode CO2, H2S, a ulaziti kiseonik.\nPrethodni tekstVeterinarima mora da se vrati dostojanstvo!\nSledeći tekstEvropska komisija – smanjen privredni rast Srbije na dva odsto


IVANJICA INFO | Ivanjički radio | Foto Ivanjica - "Super DIS" otvoren u Ivanjici (VIDEO)\n"Super DIS" otvoren u Ivanjici (VIDEO)\nNa adresi Šume bb u Ivanjici, otvoren je market trgovinskog lanca „Super DIS”. Direktorka marketinga ove kompanije, Mila Ćurčin kaže da je ovo osmi po redu market formata “Super DIS”, inače 33 market DIS-a u Srbiji.\nKao jedan od najpoznatijih domaćih trgovinskih lanaca DIS će od sada i Ivanjičanima, pored pristupačnih cena pružiti razne pogodnosti.\nVlasnik objekta na Sanjeku u čijem prostoru je sada Super DIS, Perica Borović kaže da je oduvek želeo da se pred Ivanjičanima nađe veliki trgovinski lanas kao što je DIS.On ističe da će dolazak DIS-a doprineti razvoju naše opštine, pre svega kada je reč o radnim mestima.\nKompanija DIS postoji od 1991. godine.Osnovana je kao mala trgovinska radnja “DIS komerc”, a kasnije širi prodajnu mrežu i prelazi u kompaniju „DIS“. Krajem prošle godine osnovan je i novi format „Super DIS“, koji podrazumeva objekte manje kvadrature, prilagođene dnevnim potrebama potrošača, što i sugeriše korporativni slogan Svaki dan zajedno.


Inzko: Već tri godine u BiH nema napretka | Hercegovina.Info\nNakon što su propali “butmirski” pregovori lidera BiH o ustavnoj reformi, već više od mjesec dana u medijima BiH se govori i piše o tomu kako bi Španjolska, koja je početkom godine preuzela predsjedanje EU-om, mogla organizirati u veljači novi\nInzko: Već tri godine u BiH nema napretka\nU medijskim istupima pojedini lideri čak su iznosili svoje prognoze i očekivanja, uvjete i principe na kojima bi inzistirali na tim eventualnim pregovorima. Predsjednik SDA Sulejman Tihić, unaprijed izrazivši sumnje u taj sastanak, kazao je kako nema potrebe ići na njega ako se ne osiguraju mehanizmi koji će dovesti do eventualna pregovora.\nVisoki dužnosnik SNSD-a Nebojša Radmanović izjavio je kako sastanak lidera BiH i predsjedatelja Vijeća ministara BiH s predstavnicima međunarodne zajednice u Madridu ne može uspjeti ako je polazna osnova prepakirani butmirski paket.\nPredsjednik HDZ-a BiH Dragan Čović također se već ranije izjasnio kako podupire nastavak razgovora, ali izrazivši sumnje u vezi bilo kakvoga dogovora u izbornoj godini, dok je predsjednik SDS-a Mladen Bosić pozvao predstavnike iz RS-a da ne sudjeluju na bilo kakvim pregovorima o reformi Ustava izvan BiH i institucija sustava.\nMeđutim, da od toga skupa, za koji nije poznato tko ga je “izmislio”, nema ništa, priopćio je španjolski veleposlanik u BiH Alejandro Alvargonzales San Martin. On je u izjavi Srni kazao kako će njegovoj zemlji biti drago da bude od pomoći, što znači otvorena vrata za svaki sastanak političkih lidera BiH, bilo da se radi o ustavnim reformama ili nekom drugom pitanju. Istodobno, on je, međutim, odbacio informacije kako je Madrid najavio sastanak s liderima BiH u veljači.\n- Španjolska nije najavila takav sastanak - rekao je veleposlanik San Martin. Također je istaknuo kako je BiH, ako želi članstvo u EU-u, potreban novi, dobro izbalansiran, demokratski i funkcionalan ustav, za čiju primjenu neće trebati vanjski arbitri.\nA da od nastavka razgovora lidera BiH u Madridu nema ništa, potvrđuje i informacija o razgovoru visokog predstavnika Valentina Inzka prošloga tjedna u glavnome gradu Španjolske s političkim direktorima EU-a, na kojemu je Inzko dao otvorenu analizu napretka i zastoja u BiH u posljednje tri godine.\nIako su poduzeti neki pozitivni koraci – naročito brze i efikasne mjere u ispunjavanju zahtjeva za bezvizni režim, koje su implementirane za samo nekoliko mjeseci nakon godina kašnjenja zbog političke opstrukcije – visoki predstavnik je, kako navode iz OHR-a, upozorio kako je nedostatak političkog konsenzusa značio da ni jedna jedina važna reforma, koja bi BiH učinila funkcionalnijom državom, nije donesena ili provedena u posljednje tri godine.


U ČEMU JE ZAPRAVO PROBLEM: Slušate nutricioniste, ali ne mršavite? : Nadlanu.com\nU ČEMU JE ZAPRAVO PROBLEM: Slušate nutricioniste, ali ne mršavite?\nObjavljeno 24. okt 2018. / 15:15:44\nKoliko ste puta samo sledili savete nutricionista, pridržavali se svakodnevno, a rezultata nigde? Onda dođe neki drugi tren i mi onda i njega sledimo, slušamo sve što nam nutricionisti serviraju. Međutim, pokazuje se da oni nisu u pravu.\nOvo su tri najčešće greške koje ponavljaju.\nSo i šećer štetni\nTo nije tačno. Pokušajte da izbacite so iz ishrane u potpunosti i već ćete kroz nekoliko dana da osetite nekoliko neugodnih posledica. Osim što će vam pasti pritisak, imajte na umu da je ovaj začin neophodan za regulaciju tečnosti u telu, za zdravu probavu, kao i za kvalitetno funkcioniranje nervnog sistema. Naravno da prezasoljene industrijske grickalice nisu zdrave, i njih treba da izbegavate. Koristite morsku so, ona je mnogo zdravija od one koja se vadi iz rudnika. Kada je reč o šećeru, izbegavajte industrijski zašećerenu hranu. Šećer kao takav jeste potreban organizmu. Naime, glukoza na kojoj našoj mozak doslovno živi nije isto što i fruktozni šećer. Uostalom, postoji toliko zdravih alternativa šećeru, poput meda i sirupa od agave, da slatko stvarno ne bi trebalo da smatramo neprijateljem broj 1.\nVežbajte više, jedite manje\nProbajte da držite dijetu dva meseca i vežbate svaki dan - kolabiraćete. Naravno, izgubićete i koji kilogram, ali i oštetiti svoje zdravlje. Što se tiče brojanja kalorija, zaboravljamo da nije svaka kalorija ista. Kalorija lošeg ugljenohidrata, iz na primer belog hleba, nije ista kao kalorija dobrog ugljenohidrata iz na primer smeđeg pirinča ili ječma. Takođe, loš protein, poput masnog komada prženog mesa iz vašeg omiljenog fast fuda nije isto što i dobar protein iz na primer brokolija.\nKupujte proizvode sa "manje masti" ili "bio" ili "organski"\nAmbalaža ovih proizvoda često može da vas prevari. Na primer, uzmete u ruke puding od soje na kojem velikim slovima piše "BIO" u nadi da ćete pojesti nešto zdravo, a kad na poleđini pročitate sastojke piše da sadrži samo šest odsto soje, dok su ostatak voda i šećer. I to nije stvar samo s desertima. Mnogi "slain" proizvodi su takođe prepuni šećera. Kečap, supe iz kesice, umaci, pahuljice, dečja hrana, voćni jogurti, samo su neki na ovom spisku. Zašto je šećer u njima? Odgovor je jednostavan – pa da pobudi želju da ga opet konzumiramo. Zato, pažljivije čitajte etikete.


RADOST ZA MALIŠANE U toku popravka sprava na dječijim igralištima širom grada | Srpska Info\nAutor: Nataša Telebak 20.02.2020. 10:34\nU okviru obnove i sanacije dječijih igrališta, danas je počela sanacija igrališta u Gundulićevoj ulici, a u toku su i radovi na igralištu u Ulici Zmaj Ognjenog Vuka, potvrđeno je u Odjeljenju za komunalne poslove.\n– Na igralištu u Gundullićevoj ulici, biće zamijeneni svi dotrajali drveni dijelovi na spravama, lakirana kompletna konstrukcija od drveta te zamijenjeni oštećeni dijelovi krova velikog tobogana – istakli su u nadležnom odjeljenju i dodali da će, takođe, biti uređene i klupe za sjedenje koje se tu nalaze.\nOvih dana radi se i na obnavljanju dječijeg igrališta u Lazarevu, u Ulici Zmaj Ognjenog Vuka. Sve drvene konstrukcije na spravma su lakirane kao i daske na klupama. U toku je zamjena oštećenih drvenih dijelova.\nTagovi: Dječija igrališta,sprave\nPAMETNI GRAD Saradnja Banjaluke i UNDP za modernizaciju javnih usluga\n02.06.2020. 10:11 ➔ 10:12\nGradonačelnik Igor Radojičić i rezidentna predstavnica Razvojnog programa UN (UNDP) Stelijana Nedera potpisali su memorandum o razumijevanju ...


KUJUNDŽIĆ “Inspekcija će istražiti smrt dječaka” – NACIONAL.HR\nMinistar zdravstva Milan Kujundžić izjavio je u nedjelju u HRT-ovoj emisiju “Nedjeljom u 2” kako će inspekcija Ministarstva zdravstva u slučaju smrti dječaka iz Metkovića, morati ispitati u kojem se trenutku moglo i trebalo prepoznati da je došlo do pogoršanja dječakova zdravstvenog stanja te je li se dijete moglo i trebalo ranije uputiti u bolnicu.\n“Strašno je izgubiti bilo kada dijete a poglavito dijete koje je do prije desetak dana bilo zdravo. Ostaje u zraku je li se moglo više i je li propušten trenutak kada se moglo stanje prepoznati”, rekao je Kujundžić dodavši kako ne može prejudicirati nalaze inspekcije.\n“Prejudicirati ne mogu ali prema onome što sam doznao čini mi se da je trebalo prije intervenirati jer u trenutku kad je upućeno u Split, dijete je bilo u terminalnoj fazi, sa svim znakovima multiorganskojg zatajenja i znakovima šoka”, rekao je.\nTags: božo petrov milan kujndžić mihovil štimac dpm zdravlja metković


BalkanMagazin :: SRBIJA – META VELIKIH SILA U BALKANSKOM RATU (3)\nčetvrtak, 09. jun 2011 09:29\nOd velikog je značaja da se objasni naizgled neobjašnjivo povlačenje 28. divizije iz Srebrenice – ostavili su žene i decu na brigu Armiji bosanskih Srba! – i vrlo efikasna kampanja protiv Srba da se podupre optužba za „genocid“, “, ukazuje Edvard Herman u prvom poglavlju knjige „Masakr u Srebrenici: dokazi, kontekst, politika“ (The Srebrenica Massacre: Evidence, Context, Politics)\nPosle uvodne reči Filipa Korvina (koju smo objavili u nedelju 5. juna) i predgovora Edvarda Hermana (objavljen 8. juna) prenosimo u celini i njegov Uvod koji čini Poglavlje 1 ove knjige (oprema teksta je redakcijska a ovaj prevod ne sadrži dodatne napomene - fusnote iz orginala).\n„Srebrenica“ je postala simbol zla, a naročito simbol srpskog zla. Uobičajeno se opisuje kao „užas bez premca u istoriji Evrope nakon Drugog svetskog rata“, u kome je izvršeno hladnokrvno smaknuće „8.000 muslimanskih muškaraca i dečaka“. Dogadjaji o kojima je reč desili su se u i oko bosanskog grada Srebrenice od 11. do 19. jula 1995, kada je armija bosanskih Srba zauzela grad i borila se protiv i ubila mnoge bosanske muslimane, pri čemu je nepoznat broj onih koji su poginuli u borbi i broj onih koji su žrtve smaknuća. Nema sumnje da su bosanski Srbi vršili smaknuća, ali bez obzira na retke diskusije o tome postoji veliki problem broja egzekucija, pošto su mnoga tela pronadjena u masovnim grobnicama bila tela poginulih u borbama, koja je bilo teško razlikovati od žrtava smaknuća, i pošto su mnogi bosanski muslimani koji su napustili Srebrenicu uspeli da stignu u sigurnost muslimanske i jugoslovenske teritorije. Štaviše, neka od ekshumiranih tela su, vrlo je moguće, bila tela bosanskih Srba ubijenih u razbojničkim napadima dobro naoružanih muslimanskih snaga koje su operisale iz Srebrenice tokom 39 meseci pre jula 1995.\nSavet bezbednosti Ujedinjenih nacija je 16. aprila 1993. proglasio Srebrenicu „zaštićenom zonom“, oblašću koja treba da bude „oslobodjena svih oružanih napada i ostalih neprijateljskih dejstava“. Četrdeset osam sati nakon toga Zaštitne snage Ujedinjenih nacija za Bosnu i Hercegovinu (UNPROFOR) postigle su dogovor o prekidu vatre izmedju ABS (Armija bosanskih Srba) i Bosanske muslimanske armije (BMA) po kome je ABS pristala na prekid pod uslovom da UNPROFOR obeća razoružavanje stanovnika „zaštićene zone“. I pored toga, Srebrenica je ostala oružani logor iz koga su trupe bosanskih muslimana i paravojne formacije periodično kretale u napad i uništavale brojna srpska sela i ubile ukupno znatno više od 3.000 Srba do kraja rata. Kod Srba se razvio snažan osvetnički motiv pa su čak imali i liste ubica od kojih su neki nesumnjivo uhvaćeni i grupno smaknuti u julu 1995. Ali je u vreme masakra takodje bilo i teških borbi kada se više hiljada dobro naoružanih muslimanskih boraca 28. divizije armije bosanskih muslimana povlačilo iz Srebrenice i okoline ka muslimanskim linijama oko Tuzle. Mnogi su se probili do ovih linija (i jugoslovenske teritorije) ali je veliki broj poginuo u borbi. Bosanski Srbi su takodje objavili značajne gubitke u ljudstvu od preko pet stotina vojnika (videti poglavlja 2 i 3).\nNesigurnost u pogledu broja i uzroka smrti pružila je izvanrednu priliku za krivotvorenje podataka tim pre što je bosanska muslimanska vlada odbila da preda Crvenom krstu spiskove onih koji su uspeli da se probiju do muslimanskih linija. Iako je ova taktika bila surova prema rodjacima vojnika iz Srebrenice i čitave Bosne, omogućila je inflaciju broja nestalih i onih koji su bili žrtve smaknuća. Broj od 8.000 je u početku dobijen na bazi procene broja zarobljenih (3.000) plus 5.000 onih koji su se povukli iz Srebrenice ka centralnoj Bosni (videti poglavlje 4). U to vreme je javljeno da je veliki broj od ovih 5.000 uspeo da se probije, ali je odbijanje bosanske vlade da objavi imena učinilo da je broj od 8.000 opstao i zadržao svoj zamah sve do danas.\nNakon toga broj od 8.000 je održavan zvaničnim potvrdama, svedočenjima očevidaca, dokazima o masovnim grobnicama, rastućim brojem DNK identifikacija i ažuriranim spiskovima nestalih (pri čemu je ukupan broj ostajao nepromenjen). Ali je mali broj svedoka koji je svedočio pred Tribunalom zaista video smaknuća – većina je govorila o glasinama i gotovo svi su bili politički ili lično zainteresovani. Najpoznatiji medju njima, Dražen Erdemović, Hrvat iz Tuzle koji je služio u armiji bosanskih Srba naveden je po imenu u izveštaju Ujedinjenih nacija iz 1999. On je bio prva osoba koja je, u maju 1996, proglašena krivom na Tribunalu na osnovu nagodbe. Na početku je izbegao sudjenje na osnovu mentalne nestabilnosti što nije isključilo njegovo svedočenje, bez unakrsnog ispitivanja, samo nekoliko nedelja kasnije. Erdemović je vrlo kompromitovan i njegovo svedočenje je bilo kontradiktorno i nepotkrepljeno bilo kakvim čvrstim dokazima (videti poglavlja 4 i 5).\nPolitika i žrtve\nU 43 „masovne grobnice vezane za Srebrenicu“ pronadjeno je 2.600 tela od 1996. do 2001. Uz tela je pronadjeno 448 poveza za oči i 423 veza za ruke što je dokaz verovatnih smaknuća, što predstavlja procenat od jednog smaknuća na svakih šest tela. Ali koliko od ostalih su žrtve smaknuća a koliko je poginulih u borbi nikada nije utvrdjeno. Takodje, tačno poreklo 7.500 tela pronadjenih u Tuzli je takodje nesigurno (videti poglavlje 4). Bilo je ponovljenih tvrdnji o tajnim ekshumacijama i ponovnim zakopavanjima na udaljenijim lokacijama što je broj tobožnjih masovnih grobnica povećalo na 70 do kraja 2008. Ali dokazi za ovu strukturu primarnih, sekundarnih pa čak i tercijarnih masovnih grobnica su slabi a razlozi neubedljivi. Da su bosanski Srbi usred rata i pod velikim vojnim pritiskom imali dovoljno resursa da vrše masovna smaknuća i masovne sahrane, a zatim masovne ekshumacije i masovne ponovne sahrane nije verovatno; a da su se mogli nadati da će sve to proći neopaženo bilo bi ludo. Početkom avgusta 1995. Madlen Olbrajt ih je čak upozorila „Posmatraćemo vas“. Ali sve do danas nijedan satelitski niti snimak iz vazduha nije ponudjen javnosti a da pokazuje smaknuća u toku, kopanje grobnica, kamione koji odnose tela, ili ekshumaciju i ponovno sahranjivanje (videti poglavlje 4).\nI pored medijske usredsredjenosti na masovne grobnice i svedoke, tvrdnje o 7000-8000 žrtava su podupirane pre svega spiskovima nestalih i DNK identifikacijama. Medjutim sada, petnaest godina nakon dogadjaja ovi spiskovi sadrže očigledne greške. Neka imena su navedena po dva puta, postoji evidentan nedostatak transparentnosti u pogledu kriterijuma za dodavanje imena na spisak i potvrdjivanja podataka o tome gde su pojedinci poslednji put vidjeni. Nepoznat je, ali moguće veliki broj onih koji su uspeli da pobegnu do muslimanskih linija ili drugde i koji su započeli novi život (videti poglavlja 4 i 5). Problem sa DNK identifikacijama je kako tehnički, tako i u pogledu nemogućnosti da se utvrdi način i vreme smrti.\nDogadjaji u Srebrenici i tvrdnje o strašnom masakru su veoma odgovarali Klintonovoj administraciji, vodjama bosanskih muslimana i hrvatskim vlastima. Klintonova administracija je vršila pritisak da se pojačaju akcije u korist njhovih muslimanskih saveznika, a Klintonovi zvaničnici su žurili na lice mesta u Srebrenicu da potvrde i objave masakr, baš kao što je Vilijam Voker to učinio u Račku. Na Vokerov neposredni izveštaj, Madlen Olbrajt je uskliknula da je „proleće poranilo ove godine“. Srebrenica je omogućila da „jesen porani“ za Klintonovu administraciju u leto 1995.\nVodjstvo bosanskih muslimana se nekoliko godina trudilo da ubedi NATO da intezivnije interveniše u njihovu korist. Postoje čvrsti dokazi da su bili spremni ne samo na laž, već i da žrtvuju svoje stanovništvo i vojnike u cilju izazivanja intervencije (tema koja je analizirana u tekstu koji sledi i poglavljima 2 i 7). Brojni muslimanski zvaničnici su tvrdili da im je njihov vodja Alija Izetbegović rekao da ga je Klinton obavestio da će Amerika intervenisati samo ako Srbi ubiju bar 5.000 u Srebrenici. Napuštanje Srebrenice pre 11.7.1995. od strane oružanih snaga bosanskih muslimana koje su bile znatno brojnije od srpskih napadača, povlačenje koje je ove snage učinilo ranjivim i izazvalo veliki broj žrtava u borbama i tokom osvetničkih egzekucija, obezbedili su broj poginulih koji je, nakon uvećanja, ne samo zadovoljio već i premašio prag koji je Klinton postavio. Postoje čvrsti dokazi da povlačenje iz Srebrenice nije bilo zasnovano ni na kakvoj vojnoj neminovnosti već je bilo strateško, pri čemu su gubici u ljudstvu smatrani neophodnom žrtvom zarad postizanja višeg cilja (videti poglavlja 2 i 3).\nOdbrana zvanične verzije\nHrvatske vlasti su bile oduševljene tvrdnjama o srebreničkom masakru pošto je to umanjivalo interesovanje za razorno etničko čišćenje Srba iz zapadne Slavonije (koje su zapadni mediji gotovo potpuno zanemarili) i pokrivalo već tada planirano proterivanje stotina hiljada Srba iz Krajine u Hrvatskoj. Ova masivna operacija etničkog čišćenja je izvršena uz američku logističku podršku mesec dana nakon srebreničkih dogadjaja i u njoj je, moguće je, ubijeno više srpskih civila nego muslimanskih u Srebrenici. Gotovo sve muslimanske žrtve smaknuća bili su odrasli muškarci, vrlo malo žena i dece. Hrvati, za razliku od bosanskih Srba nisu poslali autobusima žene i decu na sigurno, pa je više stotina žena, dece i starih pobijeno u Krajini. Ali masakr i etničko čišćenje u Krajini su jedva primećeni u jeku zgražavanja i propagande oko Srebrenice i zbog zvanično nametnutih medijskih ciljeva.\nMedjunarodni tribunal za zločine u bivšoj Jugoslaviji i Ujedinjene nacije su takodje imali važnu ulogu u konsolidaciji zvanične priče o masakru u Srebrenici. Još od svog nastanka Tribunal je služio kao produžena ruka NATO sila koje su ga formirale, finansirale, birale i ocenjivale ključno osoblje, služile mu kao policija i izvor informacija, te su očekivale i dobijale odgovarajuće usluge od ove organizacije. Ujedinjene nacije nisu tako u potpunosti odgovarale zahtevima NATO-sila ali ipak jesu. U slučaju Srebrenice kroz UN je prošlo sve što su SAD i njeni glavni saveznici želeli (videti poglavlje 7).\nOva razmatranja pokazuju da je u pogledu tvrdjenja o Srebrenici potrebno primeniti bar malo skepticizma. Ali nikakve sumnje nisu bile izrečene u mejnstrim medijima, samo beskrajno ponavljanje na brzinu ustanovljenih ali nepotvrdjenih tvrdnji koje služe specifičnim političkim ciljevima (videti poglavlja 8 i 9). Čak i marginalizovani izrazi sumnje dočekivani su agresivnim suzbijanjem od strane pobornika zvanične priče koji nisu želelei da raspravljaju o dokazima već su one koji su iznosili sumnje nazivali „revizionistima“ i „ljudima koji poriču genocid“.\nU pitanju je stari šablon. S vremena na vreme zapadni mediji i mejnstrim intelektualci se svrstaju iza priča koje služe tekućoj državnoj politici, ali koje su ili lažne ili pristrasne po selektivnom korišćenju dokaza ili izbegavanju da se predstavi kontekst. U bliskoj prošlosti smo imali tvrdnje da je Sadam Husein mobilisao svoje snage duž granice sa Saudijskom Arabijom posle okupacije Kuvajta u avgustu 1990. i da se spremao da izvrši invaziju na Saudijsku Arabiju. Ova tvrdnja, koja je bila jedan od važnih izvora ratne histerije koja je dovela do rata u januaru 1991, bila je lažna ali nikada nije osporena u dominantnim medijima. Tvrdnja da su snage Sadama Huseina po okupaciji Kuvajta iz inkubatora izvadile više stotina beba bila je zasnovana na svedočenju ćerke kuvajtskog ambasadora u Americi (veza koja je tada sakrivena) bila je takodje lažna, ali je raširena po mejnstrim medijima bez ikakvih pitanja. Očigledno je, a to su neki od učesnika i priznali, da su američki mejnstrim mediji neupitno prenosili javnosti tvrdnje Bušove administracije pre invazije/okupacije da je Sadam Husein posedovao preteću količinu oružja masovnog uništenja.\nKritička sposobnost medija nestaje suočena sa sukobom sa demonizovanim neprijeteljem i tvrdnje o masovnim ubijanjima mogu se institucionalizovati bez ozbiljnih dokaza. U slučaju ubijanja koje su počinili Crveni Kmeri u Kambodži tokom sedamdesetih godina dvadesetog veka, Žan Lakutir je tvrdio da su se vodje Crvenih Kmera „hvalile“ da su ubile dva miliona ljudi. Kada je kasnije bio prinudjen da prizna da je izmislio i broj i to da su se „hvalili“ ali je broj od dva miliona već bio prihvaćen u mejnstrimu kao istina i opstao je dugo nakon poricanja.\nSpremnost da se laže\nOsamdesetih godina američki vodeći mediji su bezupitno prihvatili tvrdnju da su sovjetski KGB i Bugari stajali iza pokušaja atentata na papu Jovana Pavla II 1981. Ova tvrdnja je odgovarala programu Reganove administracije da se Sovjetski Savez ocrni kao „imperija zla“. Besmisao dokaza koji su na to ukazivali kao i verovatnost (i dokazi) o pritiscima, te zainteresovanost turskog desničara koji je na kraju priznao zločin, nikada nisu zainteresovali urednike i novinare Njujork tajmsa i drugih listova. Tvrdnja je bila lažna ali je koeficijent naivnosti novinara i urednika bio veoma visok u ovom slučaju gde je navodni zločin odgovarao državnim zahtevima; njihova kritička sposobnost i istraživačka revnost bile su minimalne.\nDrugi tesno povezani je mit je o tome da su Srbi prvi počeli etničko čišćenje u Bosni i drugde i da su to gotovo isključivo oni činili. Suprotno tome, prvo veliko etničko čišćenje se odigralo u Hrvatskoj, u Zadru i Gospiću u maju i septembru 1991. U Zadru, hrvatska gomila uništila je 119 srpskih prodavnica i kuća, a nekih 120 srpskih civila je ubijeno u Gospiću, nekoliko meseci kasnije. U avgustu 1995. je izvršeno najveće etničko čišćenje tokom jugoslovenskih ratova, kada su hrvatske snage proterale Srbe iz Krajine. Etničko čišćenje u Bosni je bilo „tante za kukuriku“ izmedju bosanskih muslimana, Hrvata i bosanskih Srba u periodu od 1991. do Dejtonskog sporazuma 1995. U Bosnu je, uz pomoć Klintonove administracije, Saudijske Arabije i Pakistana, dovedeno više od 4.000 Mudžahedina, kao podrška bosanskim muslimanima. Oni su bili efikasne ubice čije su aktivnosti, uz druge muslimanske paravojne i regularne snage, ostavile pustoš u stotinama srpskih sela uz više hiljada ubijenih. U medijima je etničko čišćenje u Bosni predstavljano kao jednostrano sa genocidnim namerama iako je u pitanju bila borba za kontrolu nad teritorijom i ponekad osveta. Ovaj način predstavljanja je podrazumevao masovno skrivanje dokaza.\nMit o Miloševićevoj „Velikoj Srbiji“\nTreći tesno povezan mit je o tome da su Srbi, predvodjeni Miloševićem, vodili svoje ratove u Bosni, Hrvatskoj i na Kosovu zarad stvaranja „Velike Srbije“. Ovim se potpuno zanemaruje činjenica da je Jugoslavija, uz aktivnu podršku NATO sila, bila u stanju raspadanja još od devedesetih, a da su Srpske manjine u Hrvatskoj i Bosni htele da ostanu u „smanjenoj“ Jugoslaviji, pre nego da ostanu u nezavisnim republikama u kojima bi dominirali njihovi vekovni neprijatelji. (Zapadni establišment je pažljivo izbegavao rasprave na temu genocidnih operacija Hrvata protiv Srba za vreme nacističke okupacije tokom Drugog svetskog rata i činjenice da su bosanski muslimani i Izetbegović služili nacistima u tom periodu.)\nMilošević je bio pod velikim političkim pritiskom da pomogne ovim srpskim manjinama. On je to povremeno i činio, ali svakako nije regularno ratovao da bi zadržao sve Srbe u jednoj državi. On je ili podržao ili potpisao niz dogovora, kao što je Brionski (juli 1991), Lisabonski (februar-mart 1992), Vens-Ovenov (januar 1993), Oven-Stoltenbergov (avgust 1993), Evropski akcioni plan (januar 1994), Plan kontakt grupe (juli 1994) i konačno Dejtonski sporazum (novembar 1995). Nijedan od ovih dogovora nije podrazumevao da svi Srbi ostanu u jednoj državi. Odbio je da brani Srbe iz Zapadne Slavonije i Krajine kad su bili žrtve etničkog čišćenja u Hrvatskoj u maju i avgustu 1995. Složio se sa zvaničnim smanjenjem Socijalističke Federativne Republike Jugoslavije na Saveznu Republiku Jugoslaviju (tj. Srbiju i Crnu Goru, koja se takodje raspala 2006. sa nezavisnošću Crne Gore i Srbije), čime je Srbe u Hrvatskoj i Bosni faktički prepustio njihovoj sudbini, izvan bilo kakve „Velike Srbije“.\nUkratko, nazvati borbu srpskih manjina i Miloševića da se ostane makar i u „suženoj“ Jugoslaviji ili da se spoje sa Srbijom težnjom za stvaranjem „Velike Srbije“ predstavlja ideološki pristrasno i čak smešno nerazumevanje političke dinamike. Ova pristrasnost se vidi i u činjenici da očigledne težnje hrvatskog vodjstva za proširenjem Hrvatske, „Velikom Hrvatskom“, kao i borba OVK za „Veliku Albaniju“, uz spremnost da se etnički očiste ne-Hrvati i ne-Albanci – nikada nisu privlačili pažnju zapadnih medija. Samo mete Zapada imaju težnje ka „većim“ entitetima.\nČetvrti mit, konstruisan da dokaže kako je Milošević bio ultra-nacionalista koji je pozvao Srbe u napad i etničko čišćenje u cilju stvaranja Velike Srbije je da je on taj poziv izgovorio u „poznatim“ govorima iz 1987 i 1989. Da uzmemo samo nekoliko primera iz jednolične propagandne linije zapadnih medija: Milošević je „izazvao nacionalističko ludilo milion Srba“ (Tajm); on je „okupio milion Srba na mestu bitke (Kosovo 1389.) da bi im rekao da se spreme za novi boj... Dugi jugoslovenski košmar gradjanskog rata počinje“ (BBC 1991.). Drugom prilikom, 1999, BBC je o govoru iz 1989. objavio da se „Milošević zakleo da Srbija više nikada neće izgubiti kontrolu nad Kosovom“. Ali nije bilo takvih poziva i zakletvi u tim govorima koji su poznati po naglašavanju da je Jugoslavija multietnička zemlja: „Jugoslavija je višenacionalna zajednica...(koja) može da opstane samo pod uslovom potpune jednakosti svih nacija koje u njoj žive“ (Milošević na Kosovu, 28. juni 1989.).\nU dramatičnoj ilustraciji kreiranja mita, Francisko Gil-Vajt je pokazao da je BBC preneo originalne govore, lišene bilo kakvih poziva Srbima na oružje (i uključujući gorenavedenu izjavu). U to vreme je BBC primetio i zalaganje za punu jednakost svih nacija u okviru Jugoslavije. Ali do 1999. i 2001, kada je antisrpska linija već uveliko bila učvršćena, BBC je izneo tvrdnje o pripremama za „novu bitku“ i navode o odbijanju „da se izgubi kontrola nad Kosovom“ koje se ne mogu naći ni u BBC-jevim transkriptima govora.\nDemonizovanje srpske strane u sukobu\nPeti mit, ili skup mitova, izrastao je iz potrebe da se demonizuju Srbi i da se NATO dovede sa bombama u pomoć bosanskim muslimanima –da su Srbi nemilosrdno granatirali sarajevske civile u tri masakra: 1992. („masakr u redu za hleb“), 1994. (Markale ili „masakr na pijaci“) i („drugi masakr na pijaci“) 1995. Ovi masakri su izrazito dobro planirani da utiču na važne odluke NATO i UN da se snažnije interveniše u korist bosanskih muslimana. Mnogi zvaničnici UN i visoki zapadni vojni zvaničnici su tvrdili da postoje čvrsti dokazi da su u sva tri slučaja akcije planirali i izveli sami bosanski muslimani. Oficir američke armije Džon Srej, koji je bio na licu mesta u Bosni tokom ovih i drugih slučajeva masakra, sugerisao je da ovi incidenti i verovatna prećutna saglasnost vodja bosanskih muslimana „zaslužuju podrobnu istragu Medjunarodnog suda za ratne zločine.“ Nepotrebno je reći da se takva istraga nikada nije dogodila. Ukratko, ovo nije teorija zavere. To je analiza i zaključak izveden na bazi niza značajnih dokaza ali nije čak ni osporavan u izveštajima o novijoj balkanskoj istoji kojima dominira zvanična linija.\nŠesti mit govori o tome da su samo bosanski Srbi držali zarobljeničke logore u kojima se prema velikom broju ljudi postupalo kao u nacističkim koncentracionim logorima. Ustvari, sve tri strane u gradjanskom ratu su držale zarobljeničke logore. Broj ljudi zatvorenih u ovim logorima nikada nije bio veliki, a postupanje prema zatvorenicima nije bilo bolje u hrvatskim i muslimanskim logorima nego u srpskim. Medjutim, muslimani i Hrvati su snalažljivo držali medije daleko od svojih logora i, što je još važnije, zapadni mediji su ionako bili zainteresovani samo za srpske. Čuvena fotografija Fikreta Alića, zarobljenika iz Trnopolja, koja ga prikazuje iscrpljenog u ogradi srpskog koncentracionog logora, pokazala se kao medijska prevara. Alić je bio u tranzitnom logoru, bio je bolestan i ni na koji način sličan drugima u logoru. Ubrzo je otišao u Skandinaviju. Što je najvažnije, ograda koja se pojavljuje u TV prilozima i na fotografijama je ogradjivala novinare i foto-reportere a ne grupu bosanskih muslimana koju su snimali. Ova prevara je bila vrlo uspešan propagandni udar kreatora rata i njihovih medijskih pomoćnika. Kasnije je Bernar Kušner, bivši šef Lekara bez granica i ministar inostranih poslova pod Sarkozijem, pričajući o svojoj poseti Aliji Izetbegoviću kada je umirao u bolnici 2003, rekao da je Izetbegović priznao njemu i Ričardu Holbruku da je preterivao u optužbama o surovosti srpskih snaga da bi požurio intervenciju NATO protiv Srba. Prema Kušneru, Izetbegović je i njemu i Holbruku rekao da „nije bilo logora za istrebljenje, kakav god da je bio užas na tim mestima“ i dodao da je „verovao da bi ovakvo otkriće moglo da ubrza bombardovanje (bosanskih Srba)“.\nPre pregovora odlučeno da se bombarduje\nSedmi mit, koji je sada institucionalizovan, je taj da su na mirovnoj konferenciji u Rambujeu, pre NATO bombardovanja Jugoslavije, Milošević i Srbi bili oni koji su odbili da pregovaraju o problemu Kosova, pa je NATO bio prinudjen na bombardovanje. Ali postoje čvrsti dokazi da su Klintonova administracija i NATO bili nestrpljivi da bombarduju, izvršili sve pripreme za napad i uložili silnu energiju da OVK potpiše sporazum kojim se, izmedju ostalog, od Jugoslavijje „traži neprihvatljivo“ (prema visokom zvaničniku Stejt departmenta) da dozvoli okupaciju čitave zemlje od strane trupa NATO. Ovu poslednju taktiku su, prema istom izvoru, primenili da prekinu pregovore jer je „Srbima trebalo ..malo bombardovanje da se urazume.“ Ovo priznanje i mnogi posredni dokazi nisu sprečili Kofi Anana i UN da izjave da je „medjunarodna zajednica pokušala da postigne sporazum sa beskrupuloznim i zločinačkim režimom“.\nOsmi mit, ili struktura mitova, odnosi se na NATO bombardovanje kao odgovor na srpsko etničko čišćenje Kosova i kao način da se spreči planirani genocid („Operacija potkovica“), a da su Srbi ipak pokušali genocid na Kosovu i ubili veliki broj ljudi, dok je NATO bombardovanje omogućilo bezbedan povratak kosovskih Albanaca. U stvarnosti, srpske brutalnosti na Kosovu su bile deo gradjanskog rata i odgovor na namerne provokacije OVK kojima bi se izazvalo NATO bombardovanje, pri čemu je Klintonova administracija pomagala OVK u njihovim provokacijama. Nije bilo planiranog holokausta, a Operacija „Potkovica“ je razotkrivena kao još jedna od dezinformacija NATO. Nije bilo pokušaja genocida, već masovnog izbeglištva iz straha od NATO bombardovanja i nasilja na zemlji; samo 4.000 tela je pronadjeno od kraja rata i pored do tada nevidjenih forenzičkih pretraga, a u svom godišnjem izveštaju za 2009. ICRC je objavio spisak od 1.869 nestalih osoba za kojima se još traga, što ukupno čini oko 6.000 mrtvih iako je zvanična brojka još uvek 11.000. Stejt department je optužio Srbe za 500.000 ubistava što još jednom otkriva sklonost ka uvećavanju zločina koje su počinile izabrane mete. NATO bombardovanje je omogućilo siguran povratak kosovskih Albanaca, ali tek nakon što je prvo izazvalo masovni egzodus – tako da smo došli do nivoa komedije u kome se „humanitarni“ rat opravdava uspehom koji je navodno imao u rešavanju humanitarne krize koju je sam izazvao.\nDodatni mit je da Kosovo-posle-NATO-bombardovanja predstavlja neku vrstu storije uspeha. Ovo zahteva istovremeno prećutkivanje ili zanemarivanje i postavljenih ciljeva bombardovanja i rezultata na terenu. Formalni cilj bombardovanja je bio da se zaustavi etničko čišćenje i da se pomogne uspostavljanje društva „multietničke, tolerantne, inkluzivne demokratije“ (američki predsednik Bil Klinton). Ali mržnja koju je nataložio rat teško može voditi toleranciji, što bi svaki razumni analitičar shvatio. Dodatno, dok prethodno nije bilo pravog etničkog čišćenja, već samo povremenih brutalnih preseljenja u gradjanskom ratu, pod NATO okupacijom, sa ultranacionalističkom OVK inkorporiranom u policijske snage koje je organizovao NATO, došlo je do pravog, ireverzibilnog etničkog čišćenja koje se sa Srba proširilo na Rome i druge manjine – kako kaže Jan Oberg „najveće etničko čišćenje na Balkanu (u procentualnom smislu)“.Pet godina nakon kraja rata, preostalo srpsko stanovništvo je izolovano, smešteno u zaštićene enklave, bez mogućnosti da rade, idu u školu ili putuju bez oružane zaštite. Kosovo je raj za kriminalce i prestonica trgovine drogom i ljudima. OVK, koja ima duge veze i prima pomoć od Al Kaide, pomogla je pobunu u Makedoniji i nastavlja da se bori za svoj cilj „Veliku Albaniju“. Na sve to Zapad okreće glavu uz povremene opšte naznake o storiji uspeha.\nPočetak rasprave o istorijskim izmišljotinama\nRazlog za pominjanje ovih istorijskih izmišljotina, mitova i zanemarivanja – a lista ni na koji način nije iscrpljena - jeste da se pokaže kako je bilo lako i uobičajeno institucionalizovati laži o Srbima kao izabranoj meti i demonizovanom neprijatelju. Neko bi se ponadao da su mediji i mejnstrim intelektualci nešto naučili iz ponovljenih i ponekad neugodnih primera njihove lakovernosti i da će zgodne optužbe za pokvarenost izabrane mete tretirati sa skepticizmom i podvrći pažljivom ispitivanju. To se nije desilo u slučaju opisanih izmišljotina, mitova i sakrivanja, a po našem mišljenju, nije se desilo ni u slučaju suočavanja sa optužbama za srebrenički masakr.\nU poglavljima koja slede daćemo prikaz nekih dokaza koji su izneti povodom optužbe za masovna smaknuća, ali ćemo takodje pokušati da dogadjaje u Srebrenici smestimo u odgovarajući istorijski i politički kontekst, što smatramo da je od velikog značaja, ne samo da bi se objasnilo kakva ubijanja su se dogodila u Srebrenici, već takodje i da se objasne politički ulozi koji podupiru naizgled neobjašnjivo povlačenje 28. divizije iz Srebrenice – ostavili su žene i decu na brigu Armiji bosanskih Srba! – i vrlo efikasna kampanja protiv Srba da se podupre optužba za „genocid“. Tribunal, Ujedinjene nacije i mediji su imali važnu i zaslužnu ulogu u ovoj kampanji (videti poglavlja 6-9). Navedeni problemi zahtevaju hitnu analizu i diskusiju. U ovoj knjizi mi se uključujemo u takvu analizu i započinjemo diskusiju.


petak, 30 Novembar 2012 12:09\nPodrška Palestini u Zenici\nTribina u pozorištu Zenica, pod nazivom "SOLIDARNOST SA PALESTINSKIM NARODOM" Petak 30.11.2012 u 16:30 na Trgu Alije Izetbegovića, građani Zenice će u znak solidarnosti sa palestinskim narodom, krenuti u mirnu šetnju prema pozorištu Zenica. U pozorištu će se u 17h održati tribina o decenijskom stradanju palestinskog naroda.\nčetvrtak, 29 Novembar 2012 09:59\nProgrami za rođendan 3K\nPovodom dvije decenije od formiranja Trećeg korpusa ARBiH planirano je organizovanje niza manifestacija na kojima članovi jedinica iz sastava 3.korpusa predstavnici boračkih organizacija i institucija vlasti obilježavaju ovaj značajan datum iz naše bliže historije. Brojne manifestacije u povodu obilježavanja 20 godina od formiranja 3.korpusa već su održane u općinama Kantona, poput obilježavanja bitke na Karušama u Općini Doboj-Jug, zatim Dana kakanjskih šehida i Dana otpora Općine Breza, zatim dan operacije FARZ-bitka za Vozuću, Općina Zavodivći, „Septembarski dani otpora“ u Općini Maglaj, Dan šehida u Općini Žepče, te Dan Armije RBiH u svim općinama Kantona.


SUROVI PLAĆENIK NAPRAVIO JE KOBNU GREŠKU Kada je objavljen snimak iz Beograda, NIKO NIJE MOGAO DA VERUJE U ONO ŠTO VIDI - Informer\nČABA DER PRETUKAO CIMERA U ZATVORU! Veseli ubica nije mogao da podnese jednu stvar, a evo i šta!\nOptužen za nekoliko likvidacija: Čaba Der\nŽivot po zatvorima\nsuđenje Beograd likvidacije Čaba Der


Nissan: novi 3-cilindarski 1.2 litarski motor sa mehaničkim kompresorom i direktnim ubrizgavanjem • Life.ba • Automoto\nNissan: novi 3-cilindarski 1.2 litarski motor sa mehaničkim kompresorom i direktnim ubrizgavanjem\nNissan Motor objavio je informaciju kako je razvio novi 1,2-litarski motor kodne oznake HR12DDR kojim nastoji postići najmanju potrošnju goriva na svijetu među automobilima sa benzinskim motorom uz snagu jednaku snazi 1,5-litarskih motora i emisiju CO2 od 95 g/km (prema NEDC-u). Bazira se na motoru HR12DE, 1,2-litarskom trocilindarskom motoru koji pogoni novu Micru. Visoke performanse i mala potrošnja goriva ostvarene su primjenom Millerova ciklusa, direktnog ubrizgavanja goriva i mehaničkog kompresora visoke efikasnosti i sve to u kombinaciji sa sistemom isključivanja motora u mirovanju (Idling Stop System).\nPrimjenom Millerova ciklusa, kod kojeg je ekspanzijski (radni) takt povećan kompresijskim taktom usljed kasnijeg zatvaranja usisnog ventila, toplinska energija goriva mnogo se efikansije pretvara u kinetičku energiju nego kod klasičnih četverotaktnih motora i smanjen je gubitak pri usisu zbog podpritiska u usisnoj grani. Usto se visokokomprimirana i visokozagrijana mješavina zraka i goriva hladi latentnom toplinom isparavanja goriva direktno ubrizganog u cilindar, a temperatura komore za izgaranje smanjena je primjenom kanala za hlađenje klipa i ventila punjenih natrijem radi nadzora detonacija. Tim je tehnologijama ostvaren veći kompresijski omjer, čime je povećana efikasnost izgaranja.\nOpisane tehnologije vrhunac su Nissanovih istraživanja i razvoja provedenog prema Zelenom programu 2010 (NGP 2010) – Nissanovom srednjeročnom planu zaštite okoline koji obuhvata inicijative smanjenja emisija CO2 i uvođenja istinski efikasnih tehnologija, proizvoda i usluga na tržište. Na evropskom će se tržištu novi motor od prve polovine 2011. ugrađivati u novu Micru.


Balkan - datum: 2017-10-11 BRANILAC SRBA PRED HAŠKIM TRIBUNALOM GORAN PETRONIJEVIĆ OCIJENIO\nGoran Petronijević Orić odgovoran bar za još deset događaja\nBranilac Srba pred Haškim tribunalom Goran Petronijević ocijenio je da postoji još najmanje 10 događaja za koje je odgovoran ratni komandant takozvane Armije BiH u Srebrenici Naser Orić, a o kojima nije raspravljano pred bilo kojim sudom, što pravosudnim organima otvara mogućnost da i dalje gone Orića.\nKomentarišući oslobađajuću presudu Suda BiH Oriću, Petronijević je rekao da se od oko 3.000 srpskih žrtava u Srebrenici i okolini, bar oko 2.000 može staviti „na teret” Oriću i da ima toliko događaja u koje je bio direktno umiješan.\n„Imali smo zaštićenog svjedoka koji je bio nižerangirani komandant u njegovim jedinicama. On je svjedočio da je u tri navrata, kada su činjeni veliki napadi na više sela i Orić prije napada postrojavao vojsku, govorio im da idu tu i tu. Kaže, `srpsko uvo, ni krme u kočini, ni dijete u kolijevci`. To izgovara Naser Orić”, kaže Petronijević.\nOn je ocijenio za Sputnjik da se Orićeva biografija sada „pere” i dodao da ne bi bilo čudo da se u budućnosti pojavi kao ministar ili premijer, poput Ramuša Haradinaja.\n„Kada hoćete da nekome operete biografiju, tužite ga za ono što je najteže da dokažete da biste vodili postupak, svjesni toga da ne možete to da dokažete. Istovremeno ga ne tužite za ono za šta sigurno može da bude osuđen”, rekao je Petronijević.\nOn je dodao da je to strategija prema kojoj se ponašao i Haški tribunal, primjenjujući dvostruke standarde prema muslimanima, Albancima, djelimično prema Hrvatima.\nPetronijević je rekao da farsa od suđenja Naseru Oriću i oslobađajuća presuda nisu iznenađenje za njega, prije svega zbog načina na koji su svi prethodni postupci protiv Orića vođeni.\nOn podsjeća da je Orić uhapšen u Švajcarskoj po potjernici Srbije, a potom se Tužilaštvo BiH na volšeban način sjetilo da sedam godina u fioci ima predmet koji se protiv Orića vodio u Bijeljini i koji je izuzet od pravosuđa Republike Srpske.\nPetronijević navodi da Srbija, iako je raspisala potjernicu za Orićem, nije ništa učinila da ga uhapsi, čak i kada je dolazio u Srbiju u lov ili u Beograd na, kako kaže, ljubavne sastanke.\nGeneral Vojske Republike Srpske Vinko Pandurević rekao je da na području opština Srebrenica, Vlasenica i Bratunac ima 146 srpskih sela u kojima su snage pod komandom Nasera Orića činile ratne zločine, u kojima su prevashodno stradali civili.\n„Haški tribunal oprao je Orićevu biografiju, a sud u Sarajevu, kao produžena ruka Haškog tribunala, nije imao snage i hrabrosti da bilo šta promijeni”, kaže Pandurević.\nOn ocjenjuje da je optužnica, koja je protiv Orića podignuta u Hagu, vješto sročena, jer je rečeno da je on optužen za kršenje običaja i zakona ratovanja, što znači da je optužen za prekomjernu upotrebu sile i napad na naseljena mjesta koja nisu opravdana vojnom svrhom.\nPandurević ističe da Orić nije optužen za ratne zločine protiv čovječnosti i da je ta optužba ostavljena samo za Srbe, jer to su zločini upereni protiv civila, i to se lakše dokazuje.\n„Međutim, tužilaštvo Haškog tribunala odustalo je od velikog broja svjedoka, ključnih u Orićevom predmetu. A sud u BiH ispao je smiješan, možda i naivan, da ga optuži za ubistvo trojice zarobljenika”, kaže Pandurević.\nOn podsjeća na naredbu takozvane Armije BiH iz septembra 1992. godine, u kojoj se naređuju kontinuirana borbena dejstva s ciljem potpunog uništenja srpskih naselja na području Drinjače, Liješnja, Kravice, Raševe i drugih srpskih naselja u opštinama Zvornik, Bratunac i Srebrenica.\n„Ako to nije pokušaj genocida, šta je?”, upitao je Pandurević.\nSud BiH oslobodio je juče prvostepeno komandanta takozvane Armije BiH u Srebrenici Nasera Orića i pripadnika te vojske Sabahudina Muhića po svim tačkama optužnice za zločine nad srpskim ratnim zarobljenicima na srebreničkom području 1992. godine.(RTVRS)


Tagovi: protesti, Romi\nU Beogradu su 4. septembra Savet romske manjine i romske nevladine organizacije organizovale protest zbog odluke vlade Francuske da deportuje Rome koji su tamo stigli iz Rumunije i Bugarske (više o tome možete pročitati u našem prilogu na stranicama 16-17).\nOkupilo se stotinjak aktivista koji su ispred Skupštine grada Beograda krenuli ka francuskoj ambasadi i predstavništvu EU na Novom Beogradu, gde su uručili protestna pisma. Jovana Vuković iz Regionalnog centra za prava manjina oštro je kritikovala odluku Francuske da protera Rome u matične države, rekavši da su Romi u toj zemlji izloženi sistematskoj stigmatizaciji i diskriminaciji.\n– Pozivamo sve ljude koji nisu rasisti i anticiganisti da nam se pridruže – rekao je Jordan Vasić iz Demokratskog udruženja Roma.\n– Širom Evrope pokrenuta je rasistička akcija raseljavanja Roma i u svetu je prisutan program anticiganizma. Zato smo pokrenuli inicijativu za osnivanje Pokreta za solidarnost Roma – dodao je Vasić.\nSrđan Šain iz Romske partije pozvao je predsednika Srbije Borisa Tadića da pokrene inicijativu da se na evropskom nivou osnuju institucije koje će se efikasno boriti protiv diskriminacije Roma i za njihovu integraciju. Bajram Haliti iz Novinsko-informativne agencije Roma posebno je oštro govorio protiv francuskog predsednika Sarkozija, tvrdeći da je on najkrivlji što se drastično krše ljudska prava Roma. Haliti je pobrojao slučajeve diskriminacije Roma u Italiji, Finskoj i Francuskoj, ali je istakao da je najgora situacija u Mađarskoj gde je protiv Roma “organizovan pravi lov na ljude” u kojem “nacističke garde pucaju na Rome”, a da počinioci nisu otkriveni.\nInače, Srbija ima sa EU sklopljen sporazum o readmisiji na osnovu koga je od 2005, što prisilno što dobrovoljno, iz zapadne Evrope vraćen velik broj romskih porodica koje su tamo otišle tokom devedesetih godina, a koje su po povratku naišle na probleme oko ponovne integracije. Posebno je teška situacija sa deportovanim Romima sa Kosova kojih ima nekoliko hiljada.


Gđa Slavica Pavlović imenovana za predsednika Izvršnog odbora Eurobank u Srbiji.\nSLAVICA PAVLOVIĆ IMENOVANA ZA PREDSEDNIKA IZVRŠNOG ODBORA EUROBANK AD BEOGRAD\nEurobank Grupa sa zadovoljstvom objavljuje da je gđa Slavica Pavlović imenovana za predsednika Izvršnog odbora Eurobank u Srbiji. Gđa Pavlović je do sada obavljala funkciju zamenika predsednika Izvršnog odbora Eurobank ad Beograd, a na ovo mesto je postavljena nakon što je dugogodišnji predsednik Izvršnog odbora, g. Filipos Karamanolis (Philippos Karamanolis), preuzeo funkciju generalnog direktora „Bancposta“ i generalnog direktora Eurobank Grupe u Rumuniji.\n„Cilj nam je da nastavimo politiku odgovornih kamatnih stopa koje nam daju čvrstu finansijsku poziciju među pet vodećih banaka u zemlji po dobiti. Prema poslednjim rezultatima, Eurobank je visokolikvidna i dobro kapitalizovana banka, čija je kapitalna osnova među najvišim u zemlji. Neprekidno stremimo inovacijama i novim idejama kako bismo unapredili nivo naših proizvoda i usluga. Eurobank će i dalje težiti da ostane banka prvog izbora za naše klijente, fizička i pravna lica, poslujući sa osećajem odgovornosti prema zaposlenima, klijentima, stejkolderima i društvenoj zajednici u kojoj posluje“, rekla je gđa Slavica Pavlović povodom imenovanja na čelo Izvršnog odbora.\nDiplomirala je na Ekonomskom fakultetu Univerziteta u Beogradu, smer Finansije, bankarstvo i osiguranje. Gđa Pavlović je takođe član Odbora za poreze Saveta stranih investitora i član Upravnog odbora Fondacije za studije nauka i umetnosti Srpske akademije nauka i umetnosti.


Bosna TV neovlašteno emituje TV1 - TeVe\nAutor: TeVe | 19. 11. 2014 - 00:11 | 0 komentara\nTelevizijska kuća TV1 raskinula je ugovor s digitalnom TV platformom Bosna TV net. Kako je saopštene iz ove TV kuće, Bosna TV je do sada imala pravo na emitovanje signala TV1 u dijaspori na zadovoljstvo brojnih gledalaca.\n"Međutim, kako nisu poštovali ugovor, odlučili smo isti raskinuti i oduzeti im prava na emitovanje. Nažalost naš signal je neovlašteno i dalje na toj platformi. Već mjesecima vlasnik platforme Bosna TV net, izvjesni Albanac Hoti, ne izmiruje obaveze propisane ugovorom i naš program gledate ilegalno", ističu na TV1.\nShodno tome, TV1 će se obratiti nadležnim institucijama kako bi zaštitila svoja prava, a nadležnim sudovima bit će podnesene i odgovarajuće tužbe.\nInače, TV1 nije jedina televizijska kuća iz BiH koja se suočava sa ovim problemima. Samo FACE TV je nekoliko puta objavljivala i izvještavala o ilegalnom reemitovanju. Bosna TV nažalost manipuliše mnogobrojnom bh. dijasporom.\n"Vi kao korisnici usluga Bosna TV net niste dužni plaćati svoje račune upravo iz razloga što se vlasnici ove platforme na ilegalan način koriste signalom naše TV kuće kao i brojnih drugih kuća koje su im otkazale saradnju, a od vas uredno naplaćuju usluge", kažu na TV1.


BIOSKOP: „Dnevnik Diane Budisavljević“ u petak\nSanja Milenković | 26. novembar. 2019. | 14:49 | Društvo\n„Dnevnik Diane Budisavljević“ hrvatski je film iz 2019. godine, koji je režirala Dana Budisavljević, a koji je premijeno prikazan 18. jula 2019. godine na Pulskom filmskom festivalu gde je osvojio ZLATNU ARENU za najbolji film, nagradu publike, nagrade za montažu, muziku, najbolju režiju i nagradu filmskih kritičara Evrope i Mediterana - FEDEORA.\nFilm govori o istinitoj priči državljanke austrijskog porekla udatoj za lekara pravoslavne veroispovesti u Zagrebu. Uverena da njen život nije vredniji od života nedužno progonjenih, Diana Budisavljević sa nekoliko prijatelja pokreće rizičnu akciju spašavanja više od 10.000 uglavnom srpske dece iz logora smrti Nezavisne države Hrvatske.\nDok joj je njeno austrijsko poreklo u jednom trenutku išlo u prilog, u oklonostima istorijskih previranja ono ipak postaje teret zbog kojeg je jedna od najvećih humanitarnih priča Drugog svetskog rata ostala neispričana.\nProjekciju filma možete pogledati u petak, 29. novembra od 20 časova u Domu kulture, a cena karte iznosi 250 dinara.


Savet frizera: Šta kada se kosa prezasiti bojom? - Komentari - Super žena - na B92.net\nOvaj izraz sam čuo u salonu i ocenio ga kao „narodski“, znate ono kad kažu da se kosa prezasitila nekog proizvoda, da treba menjati šampon i regenerator s vremena na vreme, a bez ikakvog objašnjenja zašto to raditi.\nU stvari je došlo do sledećeg- kosa koje je previše farbana (uglavnom je ovo efekat koji se najbolje vidi na bakarnim i crvenim kosama), je sada u takvom stanju da više ne može ni da prihvati pigmente, odnosno ne može da ih zadrži. Sve ovo zato što je preteranim bojenjem oštećena preko granice i više se ne ponaša kao kosa, tj. pigmenti više nemaju za šta da se vežu niti ima šta da ih zadrži u kosi.\nOvakav efekat se može dobiti i usled drugih načina oštećenja kose, nije pravilo da se ovakva oštećenja dobijaju samo usled bojenja.\nREŠENJA : 1. Postoje specijalni preparati koji se nanose pre bojenja, a koji imaju za ciilj da obnove vlas pre nego se nanesu pigmenti, i da pigmente zaključaju u kosu. Njihovom upotrebom situacija sa farbanjem se poboljšava, ali za one najgore kose pomaže samo rešenje br. 2. šišanje.\nDa vam se ovo ne bi dogodilo (a za neke- da se ne bi ponovilo) bar se posavetujte sa nekim ko je stručan i naravno usvojite savet.\nŠto nam nije rekao koji su preparati?\n(next, 21. decembar 2014 12:48)\n(beba021, 21. decembar 2014 10:42)


Najavljen bogatiji program obilježavanja predstojeće Nove godine\nčetvrtak, 12 oktobar 2017 15:24\nBANJALUKA - Za razliku od ranijih godina, novogodišnji program u Banjaluci biće mnogo sadržajniji i sa brojnim novinama, uključujući i trodnevni koncert u centru grada, sa poznatim regionalnim muzičkim zvijezdama, rečeno je na današnjoj, prvoj sjednici Organizacionog odbora za obilježavanje Nove godine.\nKako je planirano, koncerti u centru grada (najvjerovatnija lokacija – Ulica Kralja Petra Karađorđevića, ispred hotela Palas) biće održani 30. decembra, u novogodišnjoj noći, te 1. januara iduće godine.\nPrema planu gradskih službi, pored već prepoznatljivog „Zimzograda“, grad će na još dvije lokacije – na platou ispred Muzeja savremene umjetnosti RS i Narodnog pozorišta RS prirediti prigodan novogodišnji program. S tom namjerom, resorne gradske službe uskoro će raspisati i javni poziv zainteresovanim udruženjima građana i nevladinim organizacijama koje žele da se uključe u obilježavanje Nove godine.\nViše iz ove kategorije « Elektrokrajina - Planirana privremena isključenja za petak 13. oktobar Uskoro gradnja zgrade Ustavnog suda RS u centru Banjaluke »


Indjija Sistem navodnjavanja u Slankamenu\nHome Opština Indjija Sistem nаvodnjаvаnjа u Slаnkаmenu\nSistem nаvodnjаvаnjа u Slаnkаmenu\nObjavio: IndjijaCafeDatum: decembar 08, 2013 U: Opština Indjija0 KomentaraPopularnost: PREGLEDA 1.150\nSаrаdnjom Opstine Indjijа, Pokrаjinskog sekretаrijаtа zа poljoprivredum vodoprivedu i sumаrstvo, JVP „Vode Vojvodine“ i RRA Srem reаlizovаce se projekаt izgrаdnje nаjmodernijih sistemа zа nаvodnjаvаnje nа potesu Stаri Slаnkаmen – Novi Slаnkаmen nа povrsini od 1250 hektаrа, zаkljuceno je dаnаs nаkon sаstаnkа koji je nа ovu temu odrzаn u zgrаdi opstine Indjijа.\nPredsednik opstine Indjijа, Petаr Filipovic, istаkаo je nаkon sаstаnkа dа je ovo projekаt od izuzetnog znаcаjа zа opstinu Indjijа jer ce velikom broju vocаrа sа teritorije nаse Opstine obezbediti jedаn sigurаn sistem nаvodnjаvаnjа, а sаmim tim i proizvodnje.\n„Osnovni preduslov zа stаbilnu i ujednаcenu vocаrsku proizvodnju jeste postojаnje stаbilnog sistemа nаvodnjаvаnjа. Opstinа аktivno ucestvuje i sаrаdjuje sа svim institucijаmа koje su ukljucene u reаlizаciju ovog projektа. Budzetom ce biti predvidjenа pozicijа zа finаnsirаnje delа projektne dokumentаcije, dok ce ostаtаk sredstаvа obezbediti Sekretаrijаt“ – istаkаo je predsednik Filipovic.\nPokrаjinski sekretаr zа poljoprivredu, vodoprivredu i sumаrstvo, Gorаn Jesic istаkаo je nаkon sаstаnkа dа su sve pojedinosti dogovorene, sredstvа su obezbedjenа, а Institut „Jаroslаv Cerni“ urаdice idejni projekаt.\n„Projektnа dokumentаcije trebаlo bi dа bude gotovа u prvom kvrtаlu nаredne godine, а ocekujem dа, nаkon sprovodjenjа tenderskih i ostаlih procedurа, do krаjа godine pocne izgrаdnjа sistemа. Sistem je vаzаn jer zelimo dа pomognemo poljoprivrednim proizvodjаcimа. U Novom Slаnkаmenu rаde ozbiljni vocаri koji imаju odlicne smestаjne kаpаcitete, а ono sto sаdа nedostаje su novi zаsаdi koji ne mogu dа se uspostаve bez sistemа zа nаvodnjаvаnje. Reаlizаcijom ovog projektа proces ce biti potpun“ – rekаo je sekretаr Jesic i nаglаsio dа je ovo pilot projekаt zа celu Vojvodinu.\nOn je objаsnio dа je rec o nаjsаvremenijem sistemu, vlаsnik sistemа bice JVP „Vode Vojvodine“ koje ce distribuirаti i obezbedjivаti vodu proizvodjаcimа.\nAleksаndаr Nikolic, tehnicki direktor JVP „Vode Vojvodine“ istаkаo je dа ce reаlizаcijа ovog projektа izuzetno doprineti rаzvoju poljoprivredne proizvodnje\n„Bez nаvodnjаvаnjа nemа prosperitetа, а ovo ce biti jedаn od nаjаvremenijih sistemа sа nаjsаvremenijom tehnologijom. Projekаt ce unаprediti proizvodnju i dovesti vodu nа teren nа kom je proizvodnjа bez vode gotovo nemogucа“ – istаkаo je Nikolic.\nRRA Srem dobilа je grаnt od Evropske Komisije od 300.000 evrа zа studiju integrаlnog sistemа nаvodnjаvаnjа regionа Sremа u koju ulаzi i ovаj projekаt. Grаnt je dobijen u okviru projektа „Dunаvske strаtegije“.\n„Ovаj pilot projekаt je prаvi model nа koji trebа dа se reаlizuje celokupаn projekаt. Reаlizаcijom ovog projektа otvoricemo vrаtа nаseg regionа mnogim evropskim projektimа“ – istаkаo je Milаn Miric, direktor RRA Srem.\nZa naknadu stete 500.000 dinara\nPreveliki Decembarski racuni


Vlast ulice - ili države? - Miloš Vasić - Peščanik\nVlast ulice – ili države?\nSada je već sasvim jasno da se atmosfera u Beogradu polako i smišljeno podgreva za 10. oktobar kada treba da se održi Parada ponosa, Gay Pride. Evo su Dačić i vlada svečano obećali da neće pokleknuti pred pretnjama po javni red i mir, živote i imovinu građana; da će stati u odbranu ravnopravnosti, a protiv diskriminacije manjina; itd. Evo se Dragan Palma Marković odmah užasnuo i zapretio da će kod sebe u kući isključiti televizore, ali i struju – za svaki slučaj; to sa strujom je zanimljivo: kao da nema poverenja u svoje ukućane… Ne bi me začudilo ni da celoj Jagodini isključi struju, pošto je čovek-domaćin, pa su mu svi Jagodinci domaća čeljad.\nNaravno da je nastala očekivana frka na svim internetskim stranicama neofašista, neonacista, rasista, bogomoljaca i ostalih navijača. Preti se batinama, ukratko, a tome su vični i vazda voljni. Mladen Obradović, onaj mali iz „Obraza“, opet na svoj uvijeni način preti „srbskim narodom“ koji, je li, neće moći da obuzda krvcu junačku kad mu proključa, pak će se videti čija nana crnu vunu prede, jer od naroda niko jači nije, pa ni džandari. A oni iz „Obraza“, jaganjci Božji, skrušeni i golubije duše kakvi su, neće moći ništa da učine sem da se mole za grešne duše učesnika u uličnim tučama koje su neizbežne, mada bogougodne.\nNeki su otišli korak dalje: oni „Njihovi“ iz Aranđelovca i oni iz „1389“, uz sasluživanje raskolničkih frakcija Crkve, poslali su patrijarhu Irineju otvoreno pismo. Traže da Njegova Svetost ekskomunicira Borisa Tadića i celu vladu, pa da vidimo šta će Irinej da uradi: ako odbije, jasno je na čijoj je strani.\nNekako ne mogu da se otmem slutnji da je ovde reč o nečem drugom, a ne o tuđim guzicama. Dobro: svi znamo da licemerni bogomoljci i fašisti svih pasmina najviše vole da drže sveću i inspiciraju tuđe prkno, o čemu bi onaj stari gospodin profesor iz Beča imao šta da kaže, ali to je druga priča. Takve čistunske sklonosti – sumnjive već same po sebi – u normalnim društvima smeštene su na marginu, ili u zatvorsku ćeliju ili u gumenu, tapaciranu sobu u nadležnoj klinici. Teško i retko se desi da postanu, kao ovde, prvorazredno političko pitanje; tu mi nešto tandrliče, što vele Ličani.\nBavljenje tuđim seksualnim preferencijama eksplodiralo je, sećamo se dobro, još 2001. kad su ono pale batine, pa je policija čak pucala u vazduh u odbrani golog života. Ni tada, kao ni danas, reč nije bila o zdravlju narodnog dupeta; reč je bila o nečem sasvim drugom – o tome čija je ulica i ko ima pravo na nasilje. To se kasnije ponavljalo u više navrata, a sa različitim povodima: te hapšenje Šljivančanina te „odbrana Kosova“ (od čega?) više puta; te hapšenje Radovana Karadžića; te neotuđivo pravo „patriotske omladine“ da mlati (i ubija) strance i navijače drugih fudbalskih klubova; te isto takvo pravo da se pale džamija, američka ambasada i da se oslobađaju patike iz dućana.\nSve mi se nešto čini da tu reč nije više ni o javnom redu i miru; reč je o tome ko drži ulicu. Dilema je par excellence političke prirode. Ne, braćo i sestre u Hristu. Nije ovde reč o licemernom užasavanju nad seksualnim sklonostima manjine gejova i gejki. Ovde je reč o sistematskom pokazivanju da izvesne političke grupacije, bolje reći izvesne ideologije, na ulici mogu da zadobiju ono što su u glasačkim kutijama izgubili. Oni nas podsećaju da su na ulici jači od izabrane vlasti; oni se, naravno, pozivaju na demokratiju i slobodu mišljenja, zbora i dogovora. Tu nema ničeg spornog: svako ima pravo na mišljenje i svako ima mišljenje kao što svako ima dupe, kako je to lepo objasnio savremeni američki politički filozof Prljavi Hari Kalahan. Dopustićemo i našu narodnu mudrost koja dodaje da je svakome njegovo dupe dunja. To, međutim i uz dužno poštovanje za svačije mišljenje, ima svoje granice. To su: javni red i mir, poštovanje zakona, poštovanje prava drugoga da i on ima mišljenje, pa makar i drugačije. Dodajmo još i poštovanje demokratskog pravila da se vlast zadobija na izborima, a ne na ulici, na šta meni ova priča oko gej parade liči.\nAko, dakle, dođe do nasilja 10. oktobra, to neće biti zbog seksualne orijentacije izvesne skupine muškinja i ženskinja; biće to zbog politike. Ekstremna desnica, fašisti, rasisti i verski fanatici ne mare za „narodno zdravlje“, za Kosovo, za rimskog papu i bedni srpski fudbal toliko koliko ih brine njihova sve veća marginalizacija. Pa se tako prevejani lisac Palma kao užasava nad „protivprirodnim bludom“ ne zato što mari, nego zato što gleda kako bi sebi privukao još kog birača. Niti je raskolničkim frakcijama u svetoj materi SPC mnogo stalo do toga šta punoletni građani jedni s drugima u krevetu rade uz međusobni pristanak. Ne: njima je stalo da raskol prodube, da patrijarha dovedu u neprijatan položaj i da ojačaju svoju raskolničku frakciju. Odatle tolika drama oko Parade ponosa i zbog toga će doći do nasilja, a ne iz razloga nekog moralnog i verskog čistunstva.


Back TURIZAM TURISTIČKE ORGANIZACIJE Četiri godišnja doba u Staroj Pazovi\nsreda, 27 novembar 2019 09:31\nTuristička organizacija opštine Stara Pazova predstavila je svoje turističke vrednosti na 11. Međunarodnom sajmu turizma i seoskog turizma od 22. do 24. novembra 2019. godine u Kragujevcu u okviru štanda Turističke organizacije Vojvodine.\nSajam je svečano otvorila direktorka Turističke organizacije Srbije Marija Labović. Predstavilo se više od 100 nacionalnih, regionalnih i lokalnih turističkih organizacija iz Srbije, Crne Gore, Republike Srpske, Bosne i Hercegovine, Slovenije i po prvi put iz Mađarske, a okupili su se i predstavnici turističkih agencija, hotelijeri, turistički centri, banjska lečilišta, seoska domaćinstva, poljoprivredna gazdinstva, vinarije itd.\nTuristička organizacija Vojvodine predstavila je premijerno novu brošuru „Vojvodina - Četiri godišnja doba“, gde je u okviru dela „Panonska letnja avantura” predstavljena i turistička ponuda opštine Stara Pazova. Čuvene belegiške ade predstavljene su kao pravi kamperski i ribolovački Eldorado.\nU predlogu „Šta posetiti” našli su se: Muzej „Macura”, Centar za kulturu Stara Pazova - Galerija Nova Pazova, Magacin „Macura”, Konjički klub “Mirela”, Restoran „Putnik”, Restoran „Gurman IN”, Dvorac „Šlos”, Bazeni „Horizont Swimming & Spa”, Suvenirnica TOO Stara Pazova, Vinarija “Milanović”, Restoran „Maligan”, Klub „Pustolov”, Kafanče „Kod Nene i Peđe ”, Hotel „Srbija Lux”, Hotel „Novella Uno”, Hotel „Vila Sunce” i Hotel „Vojvodina”.\nZa posetioce i izlagače bili su organizovani brojni stručni i zabavni sadržaji. Tokom tri sajamska dana stručni žiri u kojem su bili predstavnici nadležnih republičkih institucija i lokalnih turističkih organizacija izabralil su najuspešnije izlagače, a poslednjeg dana Sajma bile su dodeljene nagrade.\nSajam je održan pod pokroviteljstvom Ministarstva trgovine, turizma i telekomunikacija i grada Kragujevca, a organizatori su Šumadija sajam i Gradska turistička organizacija Kragujevac.


OCE LADI, NECE LADI: Šokantna ispovest devojke koja je radila u kineskoj prodavnici - Magazin Alfa\nOCE LADI, NECE LADI: Šokantna ispovest devojke koja je radila u kineskoj prodavnici\nby alfa · 1. January 2017.\nBEOGRAD – Tužno je kakve sve poslove obavlja naša omladina a mi im još pričamo da su lenji…\nOce ladi, nece ladi?\n– U suštini sve se svodi na to pitanje, u dahu započinje svoju priču devojka iz jednog beogradskog predgrađa. Sve je počelo zaista idilično, bila sam prvo oduševljena jer sam konačno pronašla posao a drugo jer plata kako su mi rekli može da raste.\n– Radilo je još par devojaka samnom i sve su bile ”naše”, prvi dan kakva sam brbljiva, pokušala sam da uspostavim neku komunikaciju sa njima, a one su se samo sklanjale. Pred kraj smene, htela sam da pomognem jednoj devojci sa preteškim kutijama koje je unosila a ona me je bukvalno udarila po ruci!\nKako nam je ispričala, uslovi zaposlenja su sledeći.\n1. Plata je 20.000 i najviše što su devojke imale je 24.000 dinara.\n2. Radno vreme je 8 sati, ali se ostaje duže i to se po pravilu ne plaća jer šef kaže da je bilo vremena da se uradi.\n3. U dve nedelje se imao jedan slobodan dan, za praznike se obavezno radilo a ako se izađe ranije mora da se nadoknađuje!\n4. Toalet je bio, malo je reći, higijenski zapušten, pa smo terane mi same da ga čistimo.\n5. Kuvali smo čajeve šefovima i njegovim prijateljima, da im idemo do prodavnice, čak i decu da im čuvamo!\nNaša sagovornica srećom nije pušila, ali priznaje da su se devojke bukvalno tukle koja će ići da baci smeće samo da bi imale tih 20 sekundi da izvuku koji dim nikotina.\n-Pogotovo mi je teško palo ”izmišljanje posla” kako smo mi to zvali. Jednostavno morao si nešto da radiš, a nekada nije bilo zaista posla, pa smo se zavlačile u magacin i samo šuškale kesama. – završava ovu ispovest ova mlada devojka.\nSrećom danas je zaposlena na jednom boljem mestu ali se i dan danas seća ove neprijatne avanture.\nImala sam najjači upad u životu od strane jednog momka koji me je…\nby alfa · Published 24. July 2016.\nISPOVESTI: Imam 48 godina i razveden sam…\nSrela sam u gradu svoju staru ljubav. Zabavljali smo se 3 godine,uzeo mi je i NEVINOST\n27. July 2016.\nby alfa · Published 27. July 2016.\nNext story BIZARNE GRDOSIJE U ČERNOBILU: Zastrašujući radioaktivni somovi plivaju u kanalu reaktora\nPrevious story Doktori Zagrebačke klinike u NEVJERICI: RAK SE POTPUNO POVUKAO KOD DJEČAKA zahvaljujući ovoj namirnici


Festival elektronske muzike Tumoroulend ove godine onlajn - BOBAR Radio\n/ Festival elektronske muzike Tumoroulend ove godine onlajn\nMilan Sijan 5 Juna 2020\nJedan od najvećih svjetskih festivala elektronske muzike Tumoroulend ove godine će biti održan onlajn, zbog restrikcija usljed epidemije virusa korona, saopštili su organizatori.Belgija, koja ima jednu od najvećih stopa smrtnosti zbog virusa korona u svijetu, polako ukida restrikcije, ali su muzički festivali zabranjeni najmanje do kraja avgusta.\nTumoroulend koji obično privuče 400.000 posjetilaca u mali grad Bum, ove godine proteći će u obliku dvodnevnog “digitalnog muzičkog festivala”.Gledaoci će moći navigacijom preko svojih kompjutera, pametnih telefona ili tableta da obiđu osam različitih “bina”, a organizatori obećavaju “najveća imena u elektronskoj dens muzici danas, kao i najbolju tehnologiju u 3D dizajnu, video-produkciju i specijalne efekte”, prenosi Gardijan.\n“Nadamo se da će se na stotine hiljada ljudi ujediniti na odgovoran način i da će biti organizovan mali festival u kućama ljudi, od Kanade do Australija, od Japana do Brazila i svuda između”, rekao je organizator Majkl Bers.\nSnima se film o petom Bitlsu\n<img class="alignnone size-medium wp-image-29086" [...]


Predsjednik Nove srpske demokratije i jedan od lidera Demokratskog fronta, Andrija Mandić pozvao je odgovorne u vlasti da se "oslobode sujete i sitne zavisti i prihvate poklon Srbije i predsjednika Aleksandra Vučića".\n"Niko nema pravo da se igra sa životima građanima Crne Gore. Tih pet respiratori mogu da spasu 30 ili 40 ljudskih života i ako smo odgovorni i ako radimo u interesu svih građana nema razloga da se to odbije", rekao je Mandić.\nNaveo je i da je šokiran i iznenađen odlukom da se odbiju respiratori jer je, kako je kazao, "Crna Gora strašno pogođena virusom i nalazi se mnogo u težoj situaciji nego Srbija".\n"U Crnoj Gori sa 600.000 građana, već je oboljelo 82, a Srbija ima 7 miliona i oboljelo je nešto više od 500 građana. Može se vidjeti koliko smo mi u težoj poziciji nego Srbija".\n"Ali čim se završio Kolegijum od toga ništa. Bile su samo separatne ideje i posebne zamisli. Prije ove konferencije javio mi se prijatelj iz Republike Srpske i podsjetio me šta se dešavalo u vrijeme rata u Bosni i Hercegovini i kaže tadašnji ministri najviše su mrzjeli besplatnu pomoć i poklone jer nisu mogli nikako da se ugrade", rekao je Mandić.\nDodao je da svaki građanin traži, želi i očekuje pomoć, a da se "oni ponašaju, neodgovorno, neozbiljno i neljudski".\n"Milutin Simović, Kenan Hrapović za koga rade - za građane ili za koronavirus. Ovim što su sinoć uradili pokazali su da su saveznici koronavirusa i da im interes građana nije na prvom mjestu. Očekujem da promijene odluku, nećemo ništa zamjeriti jer interes građana je najpreči. Nema politikarenja", rekao je Mandić\nPredsjednik Demokratske narodne partije i jedan od lidera DF-a, Milan Knežević pitao je Simovića da li "govori u ime većine građana ili Mila Đukanovića".\n"Želimo da pošaljemo poruku da je govorio isključivo u ime Mila Đukanovića i neophodno je da se pod hitno smijeni sa mjesta potpredsjednika Vlade i predsjednika Nacionalnog koordinacionog tijela zato što je ugrozio zdravlje i bezbjednost građana Crne Gore".\nKnežević je kazao da DF-u nijesu jasne "ni profesionalne karakteristike Simovića" koje ga kandiduju da bude koordinator NKT.\nTražio je i da se saopšti koliko Crna Gora ima respiratora, "ako je odbijeno pet iz Srbije".\n"Dobijamo informaciju da je veliki broj respiratora neispravan i da značajan broj medicinskih radnika nije osposobljen da radi na respiratorima".\nKnežević je naveo i da sve mjere koje su do sada donijete predstavljaju "neformalno vanredno stanje".\n"Imamo 82 oboljelih u Crnoj Gori. To je kao da je u Srbiji oboljelo 1.230, a trenuto je 526 oboljelih (podatke iznio na konferenciji za novinare u 14 časova). Da su na vrijeme uveli vanredno stanje ne bi se suočavali sa pandemijom. Svaka odredba donijeta je na neustvan način".\n"Zato jer ne žele da podijele odgovornost i podijelimo zajedničke obaveze jer žele da strančare i neko pokušava da se ugadi u ovu muku. Ne želimo da kupimo političke probleme ali ako žele jedinstvo da zajednički donesemo neke odluke i zajednički stanemo iza njih. Sumnjamo kako će Simović kao koordinator tima trošiti sredstva i mislimo da bi trebala namjenski da se uplaćuju. Nakon onoga što je izjavio sinoć ne vjerujemo mu ništa", kazao je između ostalog Knežević.\nNe zna se koji ste gori, ali u ovome se slažemo Mandiću. Ovakav poklon se ne odbija...\nVucic da je imalo coek, ne bi dozvolio da dodje do toga da zbog papira ne mogu da prodju respiratori. Vucic svaku priliku koristi da sprovodi politicku kampanju.\nBijahu se dobro spremili za ovaj virus i jedni i drugi pa sad samo oko tih papira nijesu mogli da se dogovore a od kad je počeo virus mogli su fabriku napravit,meni jedino žao što se narod sjekira bezveze


Duže zadržavanje na graničnim prelazima i naplatnim rampama\nBeta 26. avgusta 2017. 11:00\nZbog gužvi i dužeg čekanja na glavnim graničnim prelazima i putnim pravcima preporučuju se oni manje prometni putevi i prelazi, saopšteno je jutros iz Auto-moto saveza Srbije (AMSS).\nPrema podacima granične policije, na prelazu Horgoš sa Madjarskom na izlazu iz Srbije zadržavanja su oko 60 minuta, a preporuka za ulazak u Madjarsku je granični prelaz Bački Breg, na kome se retko čeka duže od 30 minuta, kao i prelaz Kelebija.\nOva dva prelaza sa Madjarskom otvorena su 24 sata. Manji prelazi Bački Vinogradi, Horgoš II, Djala i Bajmok rade od 7.00 do 19.00.\nIz Srbije u Hrvatsku na prelazu Batrovci zadržavanja na srpskoj strani su oko 30 minuta, a očekuje se da će se to vreme tokom dana produžiti. Medjuzona s Hrvatskom brzo se popuni, što u mnogome produžava zadržavanje na ulazu u Hrvatsku. Potrebno je koristiti prelaze Šid, Sot, Ljuba, Neštin ili Bačka Palanka na kojima su zadržavanja kraća.\nPojačan je saobraćaj na autoputu koji iz pravca Bugarske vodi ka Hrvatskoj i Madjarskoj. To je uzrokovalo duža zadržavanja na naplatnoj rampi Sirig ka Subotici, gde je vreme zadržavanja za naplatu trenutno oko 60 minuta. Na ostalim naplatnim stanicama zadržavanja su oko desetak minuta.\nPred odbornicima u ponedeljak još jedan rebalans,…


Sigurno nikad niste primijetili OVU BIZARNU STVAR na svom donjem kapku: Evo koja je njena SVRHA | Novi.ba\nSigurno nikad niste primijetili OVU BIZARNU STVAR na svom donjem kapku: Evo koja je njena SVRHA\n12.02.2018 - 09:35 | Porodica i zdravlje >> Zanimljivosti\nAko ste ikada primijetili ovu rupicu na svom donjem kapku, garantovano ste se zapitali da li ona uopšte treba da postoji. Evo čemu ona zaista služi...\nRupica na donjem kapku nosi zvaničan naziv lacrimal punctum. Kod nekih je velika i lako uočljiva, ali u svakom slučaju, ako se dobro približite ogledalu, videćete rupicu bademastog oblika na oko dva milimetra od unutrašnjeg ugla svakog donjeg kapka.\nVelika zabluda koja kruži internetom je da ova rupa proizvodi suze, što nije tačno, iako stoji činjenica da i ona učestvuje u procesu plakanja. A ova rupica je i razlog zbog koga nakon i u toku plakanja pride i slinavite. U svakom slučaju, nije joj svrha proizvodnja suza - za to je zaslužan suzni kanal, a zadatak rupice je da služi u daljem odlivu suza. Ona je otvor kanala koji povezuje oko sa suznom kesicom - iz te kesice, suze idu direktno u suzni kanal pa u nos.\nRadi se, naime, o tome, da postoji i medicinska procedura pri kojoj se u ove rupice postavljaju milimetarski čepovi kako bi se tretirala suhoća očiju. Ovom procedurom se oko sprječava da se lišava toliko vlage.\nA ova rupica kod ljudi može da radi i sasvim drugačije - česti su primjeri gdje iz tih rupa izlaze ne samo suze, već i gnoj, vazduh, pa čak i krv. Neki ljudi su toliko usavršili takve "trikove" da iz tih rupica, zabave radi, mogu da istisnu i mlijeko.\nRekord za prskanje mlijeka iz ove rupice u kapku drži Turčin Iker Jilmaz, koji je uspeo da iz oka mlijeko dobaci na razdaljinu od 279.5cm, a sigurno je usput zaradio i neku gadnu infekciju oka.


Četiri TIPA nagrade za Samsung uređaje – Personal magazin\nUrednici, predstavnici 25 evropskih fotografskih časopisa, dodelili su četiri prestižne nagrade Technical Image Press Association (TIPA), ocenivši Samsungove proizvode najboljima u kategoriji „Best CSC Advanced“, „Best Mobile Imaging Device“, „Best…\nUrednici, predstavnici 25 evropskih fotografskih časopisa, dodelili su četiri prestižne nagrade Technical Image Press Association (TIPA), ocenivši Samsungove proizvode najboljima u kategoriji „Best CSC Advanced“, „Best Mobile Imaging Device“, „Best Imaging Inovation“ i „Best Photo TV“. Ovo je prvi put da su Samsungovi uređaji za digitalnu fotografiju osvojili čak tri TIPA nagrade.\nNajboljim uređajem u „Best CSC Advanced“ kategoriji proglašen je Samsungov pametni fotoaparat NX300, što ga smešta na vrh lestvice kompaktnih sistem fotoaparata trenutno dostupnih na tržištu. NX300 u odnosu na konkurenciju ističe potpuno nov senzor rezolucije 20,3 megapiksela sa APS-C CMOS tehnologijom, koji korisnicima omogućuje snimanje oštrih i jasnih fotografija živopisnih boja u svim svetlosnim uslovima.\nSnimanje izbalansiranih fotografija čak i u najtamnijim uslovima omogućeno je ISO rasponom od 100 do čak 25600, dok potpuno novi sistem hibridnog automatskog fokusa omogućava brzu i tačnu detekciju faze i kontrasta. Opremljen Wi-Fi modulom, fotoaparat omogućava korisnicima deljenje fotografija u trenutku.\nSamsung GALAXY Camera osvojila je nagradu „Best Mobile Imaging Device“, zbog, prema rečima TIPA žirija, „redefinisanja žanra povezanog fotoaparata“. Kao prvi 3G fotoaparat sa sistemom Android na svetu, GALAXY Camera objedinjuje profesionalni kvalitet vrhunskog fotoaparata i slobodu 3G/4G i Wi-Fi povezivosti čime korisnicima omogućava deljenje visokokvalitetnih fotografija sa prijateljima i porodicom. Jednom zabeležene fotografije korisnici mogu jednostavno pregledati i urediti pregledom na HD Super Clear ekranu dijagonale 4,8 inča.\nPrvi 3D objektiv na svetu za potrošačke fotoaparate, Samsung 45 mm f/1,8 (2D/3D), okitio se nagradom „Best Mobile Imaging Innovation“. Korisnicima omogućava snimanje fotografija i 1080p (Full HD) video zapisa u 3D načinu rada te izbor snimanja 2D ili 3D fotografija bez menjanja objektiva, jednostavnim uključivanjem 3D postavke.\nVodeći se proizvođač digitalnih medija i tehnologija digitalne konvergencije smestio u sam vrh i nagradom „Best Photo TV“ koju je osvojio Smart LED 2D/3D TV prijemnik F8000, budući da „menja način na koji korisnici gledaju fotografije na televizoru što omogućava interakciju sa fotografijama i njihovo deljenje na društvenim mrežama, rad sa aplikacijama i korišćenje televizora kao huba za fotografije sa brojnim uređajima“, naglasio je žiri TIPA.\nČetiri TIPA nagrade za Samsung uređaje was last modified: May 9th, 2013 by Redakcija\nSamsungSamsung F8000samsung telefoniSamsung TVSamsung uređajiSmart LED 2D/3D TVTIPA nagrade


Politico o odnosu EU prema BiH: Piromani rade kao vatrogasci - Index.ba\nOnline izdanje vanjskopolitičkog magazina Politico piše da Evropska unija nema konkretan odgovor na krizu u Bosni i Hercegovini. Ocjena je da je riječ o ograničenoj reakciji.\nNapomenuto je da vlast Republike Srpske ima aktivnosti koje su, kako je navedeno, povezane sa secesionističkim nastojanjima. Ukazano je na incidente u ovom entitetu uoči obilježavanja njegovog neustavnog dana te da je samo obilježavanje bilo uznemirujuće.\nIstaknuto je da je Evropska unija izrazila zabrinutost zbog ovih događaja, ali da u Uniji ne postoji jedinstvo po pitanju Bosne i Hercegovine, tj. odnosa prema članu Predsjedništva Bosne i Hercegovine i predsjedniku SNSD-a Milorada Dodika.\n-Članice EU čak nisu ujedinjene naspram Dodikove politike, dok Mađarska toj politici daje podršku-, piše Politico.\nNjegovi sagovornici smatraju da je EU djelovala tokom ranijih kriza, a onda bi se davanjem ustupaka političarima povukla. Profesor na Univerzitetu Grac Florian Bieber je podsjetio da EU zaobilazi institucije, odnosno da isključivo pregovara s čelnicima etničkih stranaka.\nPrema Bieberovim riječima, političari dovoljno obećaju Uniji kako bi ona potom okrenula leđa.\n-Dok EU trepne ili gleda negdje drugo sabotiraju ono što je dogovoreno-,dodaje.\nTo je u izjavi za Politico nazvao kontinuiranim fenomenom da su piromani ti koji rade kao vatrogasci. Smatra da je EU imala mnoštvo prilika da shvati šta se zaista dešava u Bosni i Hercegovini te je podsjetio da već 26 godina postoji isti politički sistem.\nPrethodni članakPotraga za Matejem Perišom traje 19. dan, bez rezultata\nNaredni članakScholz: Njemačka bi mogla zaustaviti Sjeverni tok 2 ako Rusija napadne Ukrajinu


Tajni podaci o ruskim satelitima „procurili“ na internet - Sputnjik Srbija\nTajni podaci o ruskim satelitima „procurili“ na internet\n15:24 16.05.2019 (osveženo 15:29 16.05.2019) Preuzmite kraći link\nPodaci o ruskim kosmičkim letelicama, o čijem pravljenju i lansiranju do sada ništa nije saopštavano javnosti, izloženi su na internetu i može im se slobodno pristupiti. Kompanija koja je proizvela pojedine elemente tih satelita potvrdila je tu informaciju, a objavljivanje podataka je ocenila kao nezakonito.\nNazive satelita, probnih konstruktorskih radova i preduzeća koja ih realizuju, rokove lansiranja i broj uređaja predstavila je kompanija „Saturn“, koje proizvodi sunčane baterije i akumulatore za ruske kosmičke uređaje. Ta firma je u nadležnosti „Roskosmosa“.\n„Saturn“ je potvrdio originalnost objavljenih podataka koji su saopšteni na stručnoj konferenciji u Krasnodaru tokom februara.\n„To je nezakonito izloženo. To je bilo određeno saopštenje na konferenciji koje nije trebalo da izađe u javni prostor“, objavio je konstruktor PAO „Saturna“ Sergej Lihonosov.\n„Preduzećemo odgovarajuće mere protiv onoga ko je to objavio“, dodao je on.\n„Saturn“ je uključen u spisak akcionarskih društava, prema kojima državna korporacija za kosmičku delatnost „Roskosmos“ ostvaruje jedinstvenu državnu politiku. Ta kompanija se nalazi na spisku strateških preduzeća Rusije.\ninternet, sateliti, Roskosmos, Rusija


Eksplozija u zgradi u Sydneyu dovela do evakuacije 1.000 ljudi - Klix.ba\n4.2.2008. u 12:20\nSnažna eksplozija u ponedjeljak je odjeknula kroz zgradu u centru Sydneya, povrijedivši dvije osobe i prisilivši na evakuaciju 1.000 ljudi, saopćili su australski zvaničnici.\nPolicija je javila da istražuje eksploziju u zgradi Quadrant u Ultimu, koja je ostavila u plamenu neke prodavnice u prizemlju i oštetila nekoliko kancelarija i stanova.\n"To je bilo uistinu zastrašujuće. Probudio sam se, čuo sam buku i skočio sam na pod", izjavio je jedan stanovnik za australijsku javnu radio televiziju ABC.\nVršilac dužnosti zapovjednika gradske policije, superintendant Chris Keen, izjavio je da je jedan povrijeđeni čovjek pronađen u blizini lifta s teškim opekotinama i da je drugi zbrinut zbog udisanja dima.\nVatrogasna brigada države Novi Južni Vels javila je kako su stanovnivci u nekoliko predgrađa čuli eksploziju nakon jedan sat iza ponoći za koju vlasti strahuju da bi mogla izazvati strukturnu štetu na zgradi.\n"Oko hiljadu stanovnika iz stambenih jedinica ove zgrade je evakuirano kao mjera opreza", izjavio je policijski\nsuperintendent Ian Krimmer za Macquarie radio.\nVlasti istražuju uzrok eksplozije.\nPolicija je saopćila kako istražuje ima li veze između eksplozije i oružane pljačke prodavnice nekoliko sati ranije tokom koje je napadnut prodavač.\nKeen je izjavio da je policija zaplijenila automobil parkiran u blizini radi forenzičkih testova. Kazao je da je automobil povezan s povrijeđenim čovjekom pronađenim u blizini lifta i da čovjek nije bio stanovnik zgrade niti službenik prodavnice.\n04.02.2008. u 12:25\nHrvatski predsjednik čestitao Tadiću\n04.02.2008. u 12:19


Kazne za neažurne - Glas Podrinja\nPretpraznična radost u bojama nežnosti\nVikend u Hitnoj pomoći\nBez osetne promene vrednosti dinara u odnosu na evro\nAMSS: Raskvašen sneg stvara probleme\nUSKORO ISTIČE ROK ZA PREREGISTRACIJU ORUŽJA\nPodsećamo sve vlasnike da svoje oružje moraju preregistrovati do 5. marta ove godine. Prvobitni rok bio je godinu dana ranije, ali je on pomeren i novih odlaganja, tvrde, neće biti.\nMarta 2016. godine na snagu je stupio novi Zakon o oružju i municiji koji propisuje da se postojeći oružani listovi zamene novim, biometrijskim. Građani koji to ne učine do predviđenog roka moraće da plate kaznu, a rizikuju i da im bude oduzeto oružje. Kazna iznosi od 5.000 dinara do 150.000 dinara.\nIako se društvenim mrežama širi priča da se „Srbi razoružavaju“, odnosno da se oružje masovno oduzima u MUP-u kažu da to nije tačno i da dozvole ne mogu dobiti samo osuđivana lica. Ipak, potrebno je lekarsko uverenje i završena obuka o bezbednom rukovanju oružjem. Obuka se završava u roku od dva dana, a košta od 6.000 do 10.000 dinara u zavisnosti od vrste oružja. Lovci polažu i lovački ispit. Ko je ovo već položio ne mora da polaže ponovo, tvrde u MUP-u.\nPrilikom zamene oružanog lista vlasnik je u obavezi da u policijsku stanicu pored starih isprava donese i oružje na uvid. Pored toga, potrebno je lekarsko uverenje kao i potvrda da se protiv njega ne vodi nijedan krivični postupak. Uz sve to neophodan je i dokument kojim se opravdava razlog za posedovanje oružja, odnosno za lovačku pušku to je lovna karta, za sportsko oružje potvrda o članstvu u nekom streljačkom klubu, a kod oružja za ličnu bezbednost potrebna je izjava zbog čega je bezbednost ugrožena, što će sve biti provereno radom policije na terenu.\nIzdavanje novog, biometrijskog, oružanog lista košta 1.500 dinara, 600 za izradu obrazca i 900 za troškove izrade lista. Taksa za oružje sa olučenim cevima je 2.800 dinara, a za oružje sa neolučenim cevima je 1.330 dinara. Za više komada oružja iste vrste plaća se samo jedna taksa. Lekarsko uverenje košta i do 6.000 dinara. Pored ovih troškova lovci imaju i lovački ispit koji je 4.000 dinara. Na sve to treba dodati i cenu obuke za bezbedno rukovanje oružjem.\nSvako ko želi u kući da drži oružje mora da ima i specijalni ormar za to.\nNa jednom oružanom listu može da se registruje i do 10 komada oružja.\nZakonom je ukinuto trofejno oružje, kog je u Srbiji bilo više od 60.000.\n“Na meniju” imali i devojke\nŠta je to radna eksploatacija?\nMališani kod hranitelja\nŠabački parlament je ogledalo demokratičnosti\nGrad ima svetlu budućnost\nA gde se dede čovek


Vojvoda Stepa Stepanović u ratovima Srbije 1876-1918. - I tom - Savo Skoko, Petar Opačić: knjiga | KorisnaKnjiga.com\nVojvoda Stepa Stepanović u ratovima Srbije 1876-1918. - I tom\n’’Vojvoda Stepa Stepanović je pripadao onoj generaciji pregalaca u Srbiji koja je sve svoje fizičke i duhovne sposobnosti ugradila u nacionalnooslobodilačku borbu srpskog naroda. Od 1874, kada je umesto svešteničke mantije obukao uniformu pitomca Artiljerijske škole, do u jesen 1919. godine, kada je pomalo razočaran nekim događajima neopozivo odlučio da se povuče iz aktivne službe, dakle, punih četrdeset šest godina, neustrašivo je išap trnovitim ratnim stazama srpske vojske i neumorno radio na nnjenom mirnodopskom usavršavanju.\nVojvoda Stepa je i u najtežim ratnim situacijama mislio i na istoriju Druge armije, slažući hronološkim redom njena operativna dokumenta u sedam obimnih svezaka. To nam je, pored ostalog, omogućilo da napišemo ovu monografiju."


Politika Autor:Beta16. jul. 202123:26 > 17. jul. 2021 00:19\nFoto: SSP Niš/Promo\nStranka slobode i pravde (SSP) saopštila je danas da je prilikom održavanja stranačkog skupa Srpske napredne stranke (SNS) u niškoj hali "Čair", kome prisustvuje i predsednik te stranke Aleksandar Vučić, počinjeno više zloupotreba funkcionerske kampanje, medju kojima i prisustvo više hiljada ljudi bez poštovanja epidemioloških mera.\nVučić u Nišu na sastanku stranačkih odbora centralne Srbije\nVučić: Očekujem da će treća doza da se daje posle 6 meseci\nVučić je za početak kampanje izabrao Niš, a zloupotrebe državnih resursa u svrhu propagande su neverovatne. Šest zloupotreba za samo jedan stranački skup! https://t.co/PVelHPyMTB\n— Stranka slobode i pravde Niš (@SSP_Nis) July 16, 2021\nBONUS VIDEO: Obračun Vučića i Jeremića u Predsedništvu\nAleksandar VučićFunkcionerska kampanjanišSSP


Otvorena generalna skupština IAEA u Beču – Nadlanu.com\nOtvorena generalna skupština IAEA u Beču\nBEČ, 20. septembra 2010. (Beta-AFP) – Generalna skupština Međunarodne agencije za atomsku energiju (IAEA) počela je u ponedeljak u Beču u atmosferi neslaganja o nacrtu rezolucije arapskih zemalja o navodnom nuklearnom arsenalu Izraela.\nOvogodišnja 54. generalna skupština IAEA koja će do petka okupiti 151 članicu te organizacije, biće posvećena izboru zemalja u savet guvernera, budžetu za 2011. godinu, nuklearnoj bezbednosti i tehničkoj saradnji.\nMeđutim, glavna tema rasprave će, kako ocenjuje agencija Frans pres, biti predložena rezolucija protiv Izraela. Arapske zemlje žele usvajanje rezolucije kojom se poziva Izrael da potpiše sporazum o neširenju nuklearnog naoružanja, pošto se smatra jedinom nuklearnom silom na Bliskom istoku.


Darija Kisić Tepavčević korona Covid 19 | Info | Region\n19. May, 01:57\nSrbija: Zabrana okupljanja, maske na otvorenom 0 Podijeli Podijeli na facebook Podijeli na twitter Podijeli na viber Pošalji na mail\nSrbija: Zabrana okupljanja, maske na otvorenom\n16.10.2020. / 11:58\nAutor Sandra Krstanović 16.10.2020. / 11:58\nKrizni štab je održao sjednicu zbog povećanog broja novozaraženih virusom korona, a ovo su nove odluke.\nEpidemiolog Darija Kisić Tepavčević izjavila je nakon sjednice Kriznog štabada su donesene oštrije mere i da će se pooštriti njihova kontrola.\nUvedeno je obavezno nošenje maski čak i na otvorenom prostoru, zabrana proslava i okupljanja, a Štark Arena opet će biti u sistemu kovid bolnica.\n"Nalazimo se u sezoni kada korona virus može da se proširi. Kada su u pitanju opšte preventivne mjere distanca i nošenje maski, pokazale su se kao dobre. Situacija je mnogo povoljnija nego u svim zemljama u Evropi, ali to ne smije da nas tješi. Mjere smo donijeli da se pooštre sve dosadašnje mjere tj kontrole njihove primene",rekla je Kisić Tepavčević.\nDodala je da se zabrana izdaje lokalnim samoupravama.\n"Nema slavlja. Maske treba da nosimo svi, stalno i u svakoj prilici uključujući i otvorene prostore. Takođe, imajući u vidu da se povećava broj osoba kod kojih je laboratorijski potvrđeno prisustvo virusa,od ponedjeljka će Arena biti spremna za prijem pacijenata," rekla je ona.\nNaglasila je da svi uslužni objekti moraju da imaju odgovorno lice koje ima za cilj striktno sprovođenje preventivnih mera protiv kovida 19.\n"Moramo svi da se maksimalno organizujemo, ove mere nisu ni skupe ni teške, jedino ćemo uspeti ako ste tako ponašamo. Apelujemo na pojedince koji se do sada nisu pridržavali mera, da zaštite svoju porodicu i sebe. Svačija uloga je značajna u borbi protiv virusa, svi moramo opominjati i podsticati ljude oko sebe da se pridržavaju mera", istakla je Kisić Tepavčević.\n"Tako na primjer trenutno je na snazi zabrana okupljanja za više od 30 ljudi a to može da se spusti i na 5 ili potpunu zabranu, ali to nije realno", rekao je dr Kon u jutarnjem programu dodavši da vanredno stanje nije realna opcija.\nVeoma skup lijek\nSkup i poseban: Trampov lijek protiv korone "Remdesivir" stiže i u Srpsku\n"Uvođenje novih mjera u Srpskoj zavisiće od razvoja situacije"\nkoronavirus Srbija COVID-19 virus test izolacija


- Kad god nas Srbija pozove, mi smo tu -rekao je ambasador Fabrici.\nKako je dodao, kada je u januaru i februaru počela kriza u Kini, EU je poslala 60 tona medicinske opreme.\n- Ovaj virus ne zna za granice, i zato moramo da pokazemo solidarnost jedni prema drugima - napominje šef Delegacije EU.\n- Od prvog dana smo u kontaktu sa Evropskom unijom. Prva dva od 7,5 miliona evra bespovratne pomoći od EU potrošićemo na prevoz medicinske opreme iz Kine i Indije - kaže ona.\nEU je takođe organizovala i platila evakuaciju pet srpskih državljanja koji su bili zaglavljeni u Vuhanu i najugroženijim oblastima Azije prošlog meseca.\nTakođe, navodi se da su sredstvima Unije opremljene su bolnice, laboratorije, institute za javno zdravlje i zavode za transfuziju krvi i obezbedila 252 ambulantna vozila za zdravstvene centre širom Srbije, od kojih je 122 isporučeno sa transportnim respiratorima. EU je samo za taj projekat donirala 8,7 miliona evra.


Srbi bi do 2024. mogli da UGRAĐUJU ČIPOVE ISPOD KOŽE: Novi trend iz Švedske STIŽE I U NAŠU ZEMLJU | Najnovije vesti - Srbija danas\n13.05.2019. • 08:48 Srbija Danas/Blic\nSrbi bi do 2024. mogli da UGRAĐUJU ČIPOVE ISPOD KOŽE: Novi trend iz Švedske STIŽE I U NAŠU ZEMLJU\nIako je Srbija tradicionalno društvo koje je teško prihvatilo i čipovane lične karte, čipovi u rukama naših građana po uzoru na Šveđane, način je života koji se u Srbiji može očekivati za manje od pet godina.\nPraktična primena čipa\n- Zamislite situaciju u kojoj ne morate da otkucavate karte već samo prolazite pored svih aparata. Verujem da bi elektronskom bankarstvu to bilo od neverovatno velike koristi. To je realnost koja vrlo brzo može da bude u Srbiji, ali mislim da ogromna većina ljudi nije spremna za to. U tehničkom smislu ne treba dug vremenski period, mnogo kraći od pet godina - ističe.\n- Srbija se relativno lako može prilagoditi u tehničkom smislu, ali postoji to drugo pitanje donošenja zakona i spremnosti građana i preduzeća na korišćenje tih tehnologija - zaključuje Savić.\nTagovi: Srbija, čipovi, ljudi, ugrađivanje čipova, Svedska


Izvor: B92, 18.Okt.2020, 21:54\nMandatarka za sastav nove Vlade Srbije navela je da će među novim ministrima biti oko 50 odsto žena i da će sigurno biti formirana dva nova ministarstva.\nTa dva ministarstva će biti ministarstvo za ljudska i manjinska prava i društveni dijalog.\nOna je navela da ministru koji bude vodio taj resor "neće biti lako".\nBrnabić je za TV Pink izjavila da i dalje ne može da priča o imenima i potencijalnim koalicionim partenrima dok ih ne iznese na sednici >> Pročitaj celu vest na sajtu B92 << predseništva vladajuće Srpske napredne stranke (SNS) i ne dobije podršku od predsednika Srbije Aleksandra Vučića i ostatka partije.\nDodaje da će vrlo brzo uputiti predlog Narodnoj skupštini i da će nova vlada Srbije biti formirana "u najskorije vreme".\n"Ekspoze je spreman, na tome sam naporno radila sa svojim timom proteklih desetak dana... Građani će znati šta želimo da uradimo do 2025. godine", rekla je Brnabić i dodala da će izazovi pred novom vladom biti veći, kako bi se održale visoke stope ekonomskog rasta.\nNa pitanje da li je tačno da su pojedini ministri "odlazili u strane ambasade" i tražili podršku drugih država da ostanu u sastavu vlade, Brnabić je rekla da je to tačno i da je to bila "najgora moguća stvar koju je neko mogao da uradi".\n"Ukoliko bilo koja strana ambasada lobira za nekog da bude u vladi, toliko mu se proporcionalno smanjuju šanse da uđe u vladi", ocenila je Brnabić.\nNa kritike da je formiranje izvršnih vlasti bilo sporo, ona je rekla da je to bilo zbog toga što je "veće poverenje građana, (znači) veću odgovornost".\n"Kada imate ovoliko poverenje građana... stvarno sednete i razmišljate kako da opravdate toliko poverenje građana. Vi možete za tri minuta da formirate vladu kada imate ovoliku većinu", rekla je Brnabić.\nBlic: "OČEKUJE NAS VELIKI POSAO" Brnabić: U najkraćem mogućem roku imaćemo novu Vladu, sa jasnim ciljevima\nRadio Televizija Vojvodine: Brnabić:Sastav nove Vlade u utorak\nRTS: Brnabić: U utorak ću izneti sastav nove Vlade, dva nova ministarstva\nPress: "NE PLANIRAMO ZATVARANJE I ZABRANU KRETANJA" Brnabić o epidemiološkoj situaciji: Sigurna sam da ćemo pronaći način da se izborimo sa trećim talasom


Dane – Tehnički pregled i registracija vozila\nAuto centar Dane\nAuto centar Dane bavi se registracijom i prevodom vozila, osiguranjem vozila i putnika, kod nas možete dobiti i atest za gas i kuku, uraditi tehnički pregled kao i obezbediti čistoću svog prevoznog sredstva u našoj perionici. Ove usluge se mogu koristiti plaćanjem na VIŠE MESEČNIH RATA. Pored toga možete ugovoriti sledeće programe iz oblasti osiguranja: zeleni karton, kasko osiguranje, putno zdravstveno osiguranje.\nOdgovornost • Brzina • Pouzdanost\nZeleni karton OBAVEZAN je kada se ulazi na teritoriju sledećih zemalja: Rusija, Belorusija, Ukrajina, Moldavija, Turska, Izrael, Iran, Makedonija, Albanija, BiH, Tunis, Maroko. Zelenu kartu osiguranja, za gore pomenute zemlje u kojima je obavezna, izdaje osiguravajuće društvo kod kojeg je zaključeno obavezno osiguranje od auto-odgovornosti.\nDodatna i obavezna osiguranja koja vam možemo ponuditi su sledeća: Polisa osiguranja pomoći na putu – obezbeđenje pomoći na putu u Srbiji i Evropi kao i pokriće troškova u slučaju kada je osigurano vozilo u nevoznom stanju ili nepodobno za dalju sigurnu vožnju.\nPutno osiguranje omogućava da u slučaju bolesti ili nesrećnog slučaja u inostranstvu, nastale troškove kao i organizovanje povratka u zemlju prebivališta plati osiguravajuća kompanija. Polisa je važeća do povratka osiguranika iz inostranstva. Visina pokrića zavisi od države u koju se putuje i samog rizika putovanja.\nKasko osiguranje je osiguranje koje obezbedjuje potpunu zaštitu od šteta nastalih oštećenjem ili nestankom motornih vozila. Auto kasko osiguranje je osiguranje od štete pričinjene na sopstvenom vozilu i ovo osiguranje nije obavezno. Podrazumeva dobrovoljno zaključivanje kasko osiguranja vozila u nameri da vozilo bude zaštićeno od raznih oštećenja.\nU osiguranje imovine spadaju sledeća osiguranja: Osiguranje od požara i nekih drugih opasnosti – građevinskih objekata, opreme , zaliha (sirovina, materijala, poluproizvoda, gotovih proizvoda, robe), ako se posebno ugovori, zaštita se proširuje na jedan ili više dopunskih rizika: poplava, bujica i snežna lavina, izlivanje vode iz instalacija, samozapaljivanje zaliha, klizanje tla, zemljotresa.\nPolisa autoodgovornosti tj. polisa osiguranja vlasnika ili korisnika motornog vozila od odgovornosti za slučaj štete pričinjene trećem licu u saobraćaju obavezan je dokument za registraciju vozila. Funkcija osiguranja od autoodgovornosti je da osiguranika zaštiti u slučaju da pričini štetu trećem licu, tako što će troškove koje bi inače platio osiguranik, platiti osiguranje.\nAuto Centar Dane - Registracija vozila i tehnički pregled\nRegistrujte vaše vozilo i proverite stanje vašeg mezimca na tehničkom pregledu, a sve to uz kvalitetnu kaficu dok čekate da se pregled završi. Posetite nas 🚗\nPosted by Auto centar DANE on Monday, February 5, 2018\nU cenu registracije vozila ulaze troškovi za polisu osiguranja i takse kao i tehnički pregled. Odaberite vaše vozilo i izračunajte cenu registracije.